Q=1	C=0	SS=0	LS=0	PS=1	DC=0	LC=0	SD=0	BS=2	G0=41	G1=27	G2=10	DLID=az_RU	BODY=Иса Мәсиһин тој зијафәти мәсәли (Мәтта 22) | Иса пејғәмбәрин һәјаты\nПадшаһ тој зијафәтинә гонаг дәвәт едир\nТОЈ ЗИЈАФӘТИ ҺАГДА МӘСӘЛ\nИса Мәсиһин хидмәтинин сону јахынлашыр. О, мирзәләрлә бөјүк каһинләрә мәсәлләр данышараг онлары ифша етмәјә давам едир. Буна ҝөрә дә онлар ону өлдүрмәк истәјирләр (Лука 20:19). Амма Иса Мәсиһин онлара демәјә һәлә дә сөзү вар. О, башга мәсәл чәкир:\n«Сәмави Падшаһлыг оғлу үчүн тој едән бир падшаһа бәнзәјир. Падшаһ дәвәт етдији гонаглары тој зијафәтинә чағырмаг үчүн нөкәрләрини ҝөндәрди. Лакин гонаглар ҝәлмәк истәмәдиләр» (Мәтта 22:2, 3). Иса пејғәмбәр мәсәлинә «сәмави Падшаһлыг» сөзләри илә башлајыр. Мәнтиглидир ки, падшаһ Јеһова Аллаһдыр. Бәс падшаһын оғлу вә тој зијафәтинә дәвәт олунанлар кимләрдир? Буну да билмәк чәтин дејил. Падшаһын оғлу бу мәсәли данышан адамдыр, јәни Јеһова Аллаһын оғлудур. Дәвәт олунанлар исә Оғулла бирҝә сәмави Падшаһлыгда олаҹаг шәхсләрдир.\nИлк әввәл кимләр дәвәт олунур? Иса Мәсиһин вә һәвариләринин Падшаһлыг барәдә тәблиғ етдији јәһудиләр (Мәтта 10:6, 7; 15:24). Бу халг ерамыздан әввәл 1513-ҹү илдә Ганун әһдини гәбул етди вә беләҹә, «каһинләр падшаһлығы»ны тәшкил етмәк үчүн илк намизәдләр олду (Чыхыш 19:5—8). Бәс онлар нә вахт тој зијафәтинә дәвәт олундулар? Мәнтигә ујғундур ки, онлар ерамызын 29-ҹу илиндә, Иса Мәсиһ Аллаһын Падшаһлығы барәдә тәблиғ етмәјә башлајанда дәвәт олундулар.\nБәс исраиллиләрин әксәријјәти бу дәвәтә неҹә һај верди? Иса Мәсиһин тәбиринҹә десәк, «гонаглар ҝәлмәк истәмәдиләр». Дин хадимләринин вә халгын әксәр һиссәси ону Мәсиһ вә Аллаһын тәјин етдији Падшаһ кими гәбул етмәди.\nАнҹаг Иса Мәсиһ гејд едир ки, јәһудиләрә башга шанс верилди: «Падшаһ бу дәфә башга нөкәрләри ҝөндәрди вә онлара деди: “Ҝедин гонаглара белә дејин: “Наһары һазырламышам, ҹөнҝәләр, бәсләнмиш һејванлар артыг кәсилиб, һәр шеј һазырдыр. Бујурун зијафәтә ҝәлин”. Лакин онлар дәвәти веҹләринә алмадылар. Кимиси тарласында ишләмәјә ҝетди, кимиси дә башга ишинин далынҹа ҝетди. Галанлары исә нөкәрләри тутуб дөјдүләр вә өлдүрдүләр» (Мәтта 22:4—6). Бунлар мәсиһи јығынҹағы јарананда баш верәҹәк һадисәләрә шамил олунур. О вахт јәһудиләрин Аллаһын Падшаһлығына ҝирмәјә һәлә дә имканы вар иди, амма онларын әксәријјәти бу дәвәти рәдд етди, һәтта падшаһын нөкәрләри илә пис даврандылар (Һәвариләрин ишләри 4:13—18; 7:54, 58).\nБу, халг үчүн нә илә нәтиҹәләнди? Иса Мәсиһ дејир: «Падшаһ бәрк гәзәбләнди. Ордусуну ҝөндәриб гатилләри мәһв етди, шәһәрләрини дә јандырды» (Мәтта 22:7). Бу, јәһудиләрин башына ерамызын 70-ҹи илиндә, ромалылар Јерусәлими дармадағын едәндә ҝәлди.\nҜөрәсән, онларын падшаһын дәвәтини рәдд етмәси о демәкдирми ки, даһа һеч ким дәвәт олунмајаҹаг? Хејр, бу, о демәк дејил. Буну Иса Мәсиһ нүмунәсиндән ҝөрмәк олар. О дејир: «Сонра [падшаһ] нөкәрләринә деди: “Тој зијафәти һазырдыр, лакин гонаглар мәҹлисдә иштирак етмәјә лајиг олмадылар. Буна ҝөрә дә шәһәрдән чыхан јоллара ҝедин, кими тапсаныз һамыны зијафәтә чағырын”. Нөкәрләр јоллара чыхдылар вә тапдыглары адамларын һамысыны: писләри дә, јахшылары да јығыб мәҹлисә ҝәтирдиләр. Тојхана гонагларла долду» (Мәтта 22:8—10).\nҺәвари Бутрус сонрадан гејри-јәһудиләрә — анаданҝәлмә јәһуди олмајанлара вә ја јәһудилији гәбул етмәјәнләри мәсиһи олмаға көмәк етмәјә башлајыр. Ерамызын 36-ҹы илиндә Рома ордусунун забити Корнили вә аиләси мүгәддәс руһ алыр вә беләҹә, онларын Аллаһын Падшаһлығына ҝирмәк имканы ачылыр (Һәвариләрин ишләри 10:1, 34—48).\nИса Мәсиһ гејд едир ки, зијафәтә ҝәлән һәр кәс падшаһа мәгбул олмајаҹаг: «Падшаһ гонаглара бахмаг үчүн ичәри ҝирди. Бирдән онун ҝөзүнә тој либасы ҝејмәмиш бир адам саташды. Падшаһ она деди: “Гардаш, әјниндә тој либасы олмаја-олмаја ичәри неҹә ҝирмисән?” О динмәди. Онда падшаһ нөкәрләринә әмр етди: “Бунун әл-ајағыны бағлајыб чөлә, зүлмәтә атын. О, орада һөнкүр-һөнкүр ағлајыб дишләрини гыҹајаҹаг”. Чүнки дәвәт едиләнләр чох, сечиләнләр исә аздыр» (Мәтта 22:11—14).\nИса Мәсиһин сөзләрини ешидән дин хадимләри еһтимал ки, онун сөзләринин там мәнасыны вә тәтбигини баша дүшмүрләр. Һәр неҹә олурса олсун, онлар һәмишәкиндән даһа чох онлара мане олан инсандан ҹанларыны гуртармаг истәјирләр.\nИса Мәсиһин мәсәлиндәки падшаһ, онун оғлу вә тој зијафәтинә илк дәвәт олунанлар кимләрдир?\nЈәһудиләр нә вахт дәвәт олунур вә онлардан сонра ким дәвәт алыр?\nДәвәт олунанларын чох, сечиләнләрин исә аз олдуғу нәји ҝөстәрир?


Q=5	C=5	SS=2	LS=0	PS=1	DC=1	LC=0	SD=0	BS=1	G0=55	G1=46	G2=23	DLID=az_RU	BODY=Биографија: Һәјатымыза мәна гатан нәдир? | Тәлим\nҺәјатымыза мәна гатан нәдир?\nНӘГЛ ЕТДИ ПАТРИСИЈА СМИТ\nОҒЛУМ Гари 1958-ҹи илдә анадан оландан гыса бир мүддәт сонра һисс етдим ки, нәсә өз гајдасында дејил. Анҹаг һәкимләрин онун хәстәлијини мүәјјән етмәләри дүз он ај чәкди, Лондондакы мүтәхәссисләр исә буну тәсдигләјәнәҹән беш ил дә кечди. Гаридән доггуз ил сонра дүнјаја ҝәлән гызым Луизада бу әламәтләрин өзүнү даһа ҹидди бүрузә вермәси мәни чох мәјус етди.\n«Ушагларынызын һәр икисиндә дә ЛМББ синдрому * вар, сиз өмүр боју бу хәстәликлә јашамалы олаҹагсыныз», — дејә һәкимләр еһмалҹа мәнә билдирдиләр. О вахтлар бу надир ирси хәстәлик барәдә чох аз шеј мәлум иди. Бу хәстәлијә корлуға ҝәтириб чыхаран ҝөрмә габилијјәтинин зәифләмәси, пијләнмә, әлавә әл вә/вә ја ајаг бармагларынын олмасы, инкишафдан дала галма, координасија проблемләри, шәкәрли диабет, остеоартрит, бөјрәкләрин нормал ишләмәмәси кими әламәтләр хасдыр. Буна ҝөрә дә ушагларымын гејдинә галмаг мәним үчүн чох чәтиндир. Сон арашдырмаларын нәтиҹәләринә ҝөрә, Бөјүк Британијада ҹәми 125 000 инсандан бири бу хәстәлијә тутулдуғу һалда, бир чохларында онун јүнҝүл формаларына раст ҝәлмәк мүмкүндүр.\nЈЕҺОВА БИЗИМ ПӘНАҺҜАҺЫМЫЗ ОЛДУ\nАилә гурдугдан гыса мүддәт сонра мән Јеһованын Шаһиди олан бир гадынла сөһбәт етдим вә дәрһал анладым ки, онун дедикләри һәгигәтдир. Амма бу мөвзулар әрими һеч марагланмырды да. Онун иши уҹбатындан тез-тез бир јердән башга јерә көчмәли олурдуг, буна ҝөрә дә јығынҹаглара ҝедә билмирдим. Бунунла белә, Мүгәддәс Китабы охумаға вә Јеһоваја дуа етмәјә давам едирдим. Мүгәддәс Китабдан «Рәбб мәзлумларын пәнаһҝаһыдыр, сыхынты анларында мүдафиә галасыдыр» вә Ону «ахтаранлары тәрк [етмәз]» сөзләрини охумаг неҹә дә тәсәлливериҹи иди! (Мәз. 9:9, 10).\nГаринин ҝөрмә габилијјәти зәиф олдуғундан алты јашы оланда ону хүсуси тәһсил алмаг үчүн Инҝилтәрәнин шимал саһилиндә јерләшән интернат мәктәбинә ҝөндәрдик. О, мүнтәзәм олараг мәнә зәнҝ едир вә ону нараһат едән мәсәләләр барәдә мәнимлә данышырды, мән дә фүрсәтдән истифадә едиб телефон васитәсилә она Мүгәддәс Китаб принсипләрини баша салырдым. Луиза дүнјаја ҝәләндән бир нечә ил сонра мән сәпәләнмиш (дағыныг) склероз вә фибромиалҝија хәстәлијинә тутулдум. 16 јашы оланда Гари интернатдан евә гајытды. Лакин ҝөрмә габилијјәти даһа да писләшдијиндән о, 1975-ҹи илдә ҝөздән әлил инсан кими гејдијјатдан кечди. 1977-ҹи илдә исә әрим бизи тәрк етди.\nГари гајытдыгдан гыса мүддәт сонра биз јығынҹагда фәал иштирак етмәјә башладыг вә мән 1974-ҹү илдә вәфтиз олундум. Ағсаггаллардан бири Гаријә јенијетмәлик дөврүндә үзләшдији чәтинликләрин өһдәсиндән ҝәлмәјә көмәк етдији үчүн она чох миннәтдарам. Диҝәр баҹы-гардашлар исә ев ишләриндә мәнә көмәк едирдиләр. Нәтиҹәдә, јерли сосиал хидмәт органлары бизә көмәк етмәләри үчүн бу баҹы-гардашлардан бешини санитар ишчи тәјин етди. Бу, бизим үчүн әсил хејир-дуа иди!\nГари руһән инкишаф етди вә 1982-ҹи илдә вәфтиз олунду. Онун көнлүндән көмәкчи пионер кими хидмәт етмәк кечирди. Буна ҝөрә дә мән бу ишдә она гошулмаг гәрарына ҝәлдим вә биз бир нечә ил әрзиндә көмәкчи пионер кими хидмәт етдик. Бир нечә мүддәтдән сонра рајон нәзарәтчиси: «Гари, нијә дә даими пионер хидмәти ҝөтүрмәјәсән?» — дејә сорушанда оғлум севинҹиндән јерә-ҝөјә сығмырды. Бу сөзләр Гарини руһландырды вә 1990-ҹы илдә о, даими пионер хидмәтинә башлады.\nГаринин омба сүмүјү ики дәфә дәјишдирилиб, биринҹи дәфә 1999-ҹу илдә, икинҹи дәфә исә 2008-ҹи илдә. Луизанын сағламлығында олан проблемләр исә даһа ҹидди иди. О, анадан оланда тамамилә кор иди вә мән ајағынын бириндә бир артыг бармаг олдуғуну ҝөрәндә онда да ЛМББ синдрому олдуғуну анладым. Мүајинәләр нәтиҹәсиндә мәлум олду ки, онун дахили органларында да бир чох ҹидди проблемләр вар. Бир нечә ил әрзиндә о, бир сыра ҹидди ҹәрраһијјә әмәлијјаты кечирди, о ҹүмләдән бөјрәјиндән беш дәфә әмәлијјат олунду. Гари кими, Луиза да шәкәрли диабет хәстәси иди.\nҺәр дәфә әмәлијјат олунмаг лазым ҝәләндә Луиза мүәјјән чәтинликләрин јарана биләҹәјиндән еһтијат едәрәк габагҹадан ҹәрраһларла, анестезиологларла вә мүдиријјәтлә сөһбәт едәрәк гансыз мүалиҹә үсулларына даир мөвгејини билдирирди. Беләҹә, о, сағламлығынын гејдинә галан һәр кәслә достлашырды.\nМӘНАЛЫ ҺӘЈАТ СҮРҮРҮК\nАиләмизин һәр бир үзвү Јеһоваја ибадәт етмәк үчүн әлиндән ҝәләни едир. Мүасир електрон васитәләр чыхмаздан өнҹә, Гари вә Луиза үчүн китаб охумаға саатларла вахт сәрф едирдим. Инди ҸД-ләрин, ДВД-ләрин вә www.жw.орҝ сајтындакы аудио-јазыларын сајәсиндә һәр һәфтә Јығынҹағын Мүгәддәс Китаб өјрәнмәсинә һәр биримиз ајры-ајрылыгда һазырлаша вә јығынҹагда долғун шәрһләр верә билирик.\nАллаһын Кәламындакы дәјәрли һәгигәтләрә ҝөрә неҹә дә миннәтдарыг!\nБәзән Гари верәҹәји ҹаваблары әзбәрләјир вә Теократик Хидмәт Мәктәбиндә чыхышларыны сәрбәст шәкилдә тәгдим едир. 1995-ҹи илдә о, хидмәти көмәкчи тәјин олунду. Гари Падшаһлыг залында даима мәшғулдур, јығынҹағын үзвләрини саламлајыр вә сәсләндирмә системинә көмәк едир.\nГари артрит хәстәси олдуғундан чох вахт хидмәтдә онунла әмәкдашлыг едән баҹы-гардашлар әлил арабасыны сүрмәјә она көмәк едирләр. Бир мәсиһчи она марагланан инсанла Мүгәддәс Китаб өјрәнмәси кечирмәјә көмәк етмишди. Гари өзү дә 25 илдир гејри-фәал олан бир мәсиһчини руһландырмышды. Инди онларын икиси дә јығынҹаг ҝөрүшләринә ҝәлир.\nДоггуз јашы оланда Луиза нәнәсиндән тохумағы өјрәнмишди, еләҹә дә евимизә ҝәлән санитар ишчиләр вә мән она нахыш вурмағы өјрәтмишдик. Тохуҹулуг ишиндән онун о гәдәр хошу ҝәлирди ки, о, ушаглара вә јығынҹагдакы јашлы баҹы-гардашлара рәнҝли јун әдјаллар тохујурду. О һәмчинин балаҹа јапышган шәкилләрдән истифадә едәрәк тәбрик ачыгҹалары дүзәлдирди. Ачыгҹалары алан кәсләр онлары чох гијмәтләндирирди. Еркән јашларындан Луиза клавиатураја бахмадан чап етмәји өјрәнмишди. Инди хүсуси данышан компүтер васитәсилә о, достлары илә мәктублашыр. 17 јашы оланда Луиза вәфтиз олунду. Хүсуси тәблиғ кампанијалары заманы бирликдә көмәкчи пионер кими хидмәт етмәк бизә севинҹ ҝәтирирди. Гари кими, Луиза да Мүгәддәс Китабдан ајәләри әзбәрләјир ки, Аллаһын вәд етдији дүнјаја, «корларын ҝөзләри»нин ачылаҹағы, һеч кимин «хәстәјәм» демәјәҹәји дүнјаја иманыны ифадә етсин (Јешаја 33:24; 35:5).\nАллаһын Кәламындакы дәјәрли һәгигәтләрә ҝөрә неҹә дә миннәтдарыг! Јығынҹағын мәһәббәтдән ирәли ҝәләрәк бизә ҝөстәрдији дәстәјә ҝөрә үрәјимиз миннәтдарлыгла долуб-дашыр. Чүнки бу көмәк олмасајды, биз хидмәт едә билмәздик. Һәјатымызы мәналы етдији үчүн Јеһоваја хүсусилә миннәтдарыг.\n^ абз. 5 Лоренс-Мун-Барде-Бидл синдрому бу хәстәлији мүәјјән едән дөрд һәкимин адыны дашыјыр. Һәмин һәкимләр ашкар етмишләр ки, бу ресессив ҝенетик хәстәлијин јаранмасынын сәбәби валидејнләрдән һәр икисинин дә ресессив ҝенин дашыјыҹысы олмаларыдыр. Һал-һазырда исә бу хәстәлик чох вахт Барде-Бидл синдрому кими таныныр. Бу хәстәлијин мүалиҹәси јохдур.


Q=6	C=3	SS=0	LS=0	PS=3	DC=0	LC=0	SD=0	BS=0	G0=24	G1=17	G2=5	DLID=az_RU	BODY=Даниел вә дивардакы јазы | Мүгәддәс Китаб һекајәләри\nБУРАДА нә баш верир? Бабиллиләр бөјүк бир зијафәт тәшкил едибләр. Бабил падшаһы мин нәфәр нүфузлу адамы сарајына дәвәт едиб. Онлар Јеһованын Јерусәлимдәки мәбәдиндән ҝөтүрдүкләри гызыл вә ҝүмүш габлардан шәраб ичирләр. Бирдән һавада бир инсан әли пејда олур вә диварда јазмаға башлајыр. Һамы горхуја дүшүр.\nҺазырда Навуходоносорун нәвәси Белшассар падшаһлыг едир. О, бүтүн мүдрик адамларыны һүзуруна чағыртдырыб дејир: ‘Бу јазыны охујуб, мәнасыны мәнә баша салан адама чохлу һәдијјә вериб ону падшаһлығын үчүнҹү адамы едәҹәјәм’. Амма падшаһын мүдрик адамларындан һеч бири бу јазыны нә охуја, нә дә мәнасыны изаһ едә билир.\nПадшаһын анасы сәс-күјү ешидиб јемәк отағына ҝәлир вә падшаһа дејир: ‘Хаһиш едирәм, горхма. Падшаһлығында мүгәддәс аллаһлары таныјан бир адам вар. Һәлә бабан Навуходоносор падшаһ оланда ону бүтүн мүдрикләринин башчысы етмишди. Онун ады Даниелдир. Далынҹа адам ҝөндәр, ҝәлиб сәнә бунларын мәнасыны ачсын’.\nДаниелин далынҹа о саат адам ҝөндәрилир. Даниел ҝәләндә она тәклиф едилән бүтүн һәдијјәләрдән имтина едир. О, Јеһованын Навуходоносору падшаһлыгдан нә үчүн рәдд етдијини Белшассара сөјләјир: ‘Бабан чох гүрурлу олдуғундан Јеһова ону ҹәзаландырды’.\nДаниел сөзүнә давам едир: ‘Амма сән бабанла баш верән һәр шеји билә-билә, јенә дә онун кими гүрурлусан. Сән Јеһованын мәбәдиндән габлары бураја ҝәтириб онлардан шәраб ичирсән. Сән дашдан вә ағаҹдан дүзәлдилмиш аллаһлара сәҹдә гылырсан, амма Бөјүк Јараданымыза иззәт вермирсән. Буна ҝөрә дә Аллаһ бу сөзләри јазмаг үчүн бир әл ҝөндәрди’.\n‘Диварда бу сөзләр јазылыб: МЕНЕ, МЕНЕ, ТЕГЕЛ вә ПАРСИН’.\n‘Онларын мәнасы будур: МЕНЕ — Аллаһ сәнин падшаһлыг мүддәтини һесаблады вә она сон гојду. ТЕГЕЛ — сән тәрәзидә чәкилмисән вә чәкин чох јүнҝүл ҝәлиб. ПАРСИН дә о демәкдир ки, падшаһлығын мидијалылара вә фарслара верилди’.\nДаниел һәлә данышмагда икән мидијалыларла фарслар Бабилә һүҹума кечирләр. Онлар шәһәри әлә кечириб Белшассары өлдүрүрләр. Дивардакы јазы елә һәмин ҝеҹә јеринә јетир! Бундан сонра исраиллиләрлә нә олаҹаг? Буну бир аздан өјрәнәҹәјик, инди исә ҝәл ҝөрәк Даниелин башына нә ҝәлир.


Q=10	C=6	SS=1	LS=4	PS=0	DC=0	LC=0	SD=0	BS=1	G0=54	G1=35	G2=16	DLID=az_RU	BODY=Nur-az.com - Мәним бабам…\n20 Нојабр 2013\nБири иманлы вә әдаләтли, чалышган вә сәхавәтлидир. Амма јенә өзүнү башгаларындан ашағы сајыр, башыашағы ҝәзир, дилинә “мән” сөзү ҝәлмир. О биринин дин-иман, кишилик-гејрәт иддиалары пучдур. Амма бурнуну елә дик тутур ки, өзүндән башгасыны ҝөрмүр. Шејтан да гулағына пычылдајыр ки, сәндән башга јаландыр, өзүнә чәк, гој һамы сәнә тәзим етсин.\nБабаларла өјүнмәк, фәхр етмәк, ловғаланмаг дәб дүшүб. Елә гәдимдә дә бреләләри олуб. Јохса Гуран бу мөвзуда данышмазды:\nХејр (белә бир шеј јохдур). Онлар: “Биз аталарымызы бир дин үзәриндә (бүтпәрәстликдә) ҝөрдүк вә биз дә онларын ардынҹа ҝетдик!” – дејирләр. (Ја Рәсулум!) Биз сәндән әввәл һәр һансы бир мәмләкәтә (Аллаһын әзабы илә) горхудан бир пејғәмбәр ҝөндәрдиксә, онун наз-немәт ичиндә јашајан бөјүкләри (варлылары) садәҹә олараг: “Биз аталарымызы бир дин үзәриндә ҝөрдүк вә биз дә (тәглидлә) онларын ардынҹа ҝетмәкдәјик!” – дедиләр. (Һәр пејғәмбәр өз үммәтинә) белә деди: “Әҝәр сизә аталарынызын ситајиш етдијини ҝөрдүјүнүз диндән даһа доғрусуну ҝәтирмиш олсам неҹә?!” Онлар: “Биз сизинлә ҝөндәриләнләри (шәриәти, мөҹүзәләри) инкар едирик!” – дејә ҹаваб вердиләр. Буна ҝөрә дә Биз онлардан интигам алдыг. (Ја Рәсулум!) Бир ҝөр (пејғәмбәрләри) јаланчы сајанларын ахыры неҹә олду!\nАталары, аталарынын намазы, аталарынын сәхавәти илә өјүнүрләр. Дејән лазым ки, ата-бабадан сәнә нә вар? Атан-бабан оғру, әјјаш олсајды да онлары јада салаҹагдын? Дүзҝүн јол ата-бабадан әдәб өјрәнмәк, ата-бабанын дүзҝүн иман јолуну ҝетмәкдир. Әлбәттә ки, әҝәр бу јол дүз олубса! Гуран бу нөгтәни дә јада салыр:\nЈадына сал ки, бир заман Ибраһим атасына вә гөвмүнә демишди: “Мән сизин ибадәт етдикләриниздән (бүтләрдән) тамамилә узағам;\nАта-бабаларымызла, тарихимизлә өјүнә-өјүнә мәнәвијјатымызы, үстәлик 20 фаиз торпагларымызы итирдик. Сабир руһу, өзүнүтәнгид руһу өлдү ичимиздә. Сөзүнмүз бу олду ки:\n-Кечмишимизин үч нәһәнҝ симасы – Сара хатун, Узун Һәсән вә Шаһ Исмајыл Хәтаи…\n-"Азәрбајҹан халгынын фәхри олан ики ҝенерал: чар Русијасынын “Артиллерија танрысы” адландырылан Әлиаға Шыхлински, о ҹүмләдән Сәмәд бәј Меһмандаров…\n-Азәрбајҹан халгынын фәхри олан Ә.Хәгани, И.Нәсими, С.Ә.Ширвани, М.Ә.Сабир, М.Һади, А.Сәһһәт, С.М.Гәнизадә, Ҹ.Ҹәбрајылбәјли, Өмәр Ибн Кафијәддин, Һаҹы Зејналабдин Ширвани, Гасымбәј Һаҹыбабабәјов, Зивәрбәј Әһмәдбәјов…\n-Азәрбајҹан оғлу, бәстәкар, мусигишунас-алим, публисист, драматург, педагог, иҹтимаи хадим, мүасир Азәрбајҹан професионал мусиги сәнәтинин баниси, 1938-ҹи илдән ССРИ Халг артисти, 1940-ҹы илдән профессор, 1945-ҹи илдән Азәрбајҹан ССР Елмләр Академијасынын үзвү, 1938-1948-ҹи илләрдә Азәрбајҹан Бәстәкарлар Иттифагынын сәдри, 1928-1929 вә 1939-1948-ҹи илләрдә Азәрбајҹан Дөвләт Консерваторијасынын ректору, 1945-1948-ҹи илләрдә Азәрбајҹан ССР ЕА Инҹәсәнәт Институтунун директору олмуш Үзејир Әбдүлһүсејн оғлу Һаҹыбәјов…\n-Короғлунун анасы ишыгдан һамилә галар вә дири-дири басдырылараг өлдүрүләр. Анасы Чембил Хатундур. Короғлу мәзарда доғулар, өлмүш анасынын сүдүнү әмәрәк бөјүјәр… (Бәс бу оғланын кор атасы кимдир? – ред)\nАмма нә Короғлу, нә дә гејриси ҝәлиб Гарабағы аланды. Бу гәһрәманларын сахталығы да бир әнҝәл олуб. Сәрдар Ҹәлалоғлу дүз ја јалан дејир өз ишидир. Амма дејир ки:\n"Короғлу кимә гаршы вурушуб? Короғлу дастанынын мүгәддимәсини охујан вармы? Орада мүәллиф гејд едир ки, мөвзу ермәни Аракел Тәбризјанын тарих китабындан ҝөтүрүлүб. Азәрбајҹан халг дастаныдырса, нијә ермәни мәнбәләриндән ҝөтүрүлүб? Дастанын башга 11 версијасы да вар. Бүтүн версијаларда Короғлу Сәфәвиләрә гаршы мүбаризә апаран мифик образ кими ҝөстәрилиб. Суал верирәм: Сәфәвиләр Азәрбајҹан дөвләтидирсә, она гаршы мүбаризә апарана неҹә халг гәһрәманы дејә биләрсән? Халг биздән јахшы билиб ки, Короғлу бизим дејил. Инди исә Бакынын бир тәрәфиндә дөвләт баниси Хәтаинин, о бири тәрәфиндә һәмин дөвләтә гаршы чыхан Короғлунун һејкәлини уҹалтмышыг. Бизим иҹтимаи тәрбијә системимиз јанлышдыр. Короғлу дејиб ки, иҝидлик ондур, доггузу гачмаг. Бу руһда тәрбијә олунан бир халг Гарабағы ала биләр? Ејвазы Короғлу оғуллуға дејил, оғланлыға ҝөтүрүб. Јахын Шәргдә дә оғланлыг, гадын кими сахламаг мәнасындадыр. Ниҝар Ејвазы Короғлуја гысганыр, аҹыг едиб, чыхыр ҝедир. Белә мурдар мәсәләләри халга идеал кими тәгдим етмәк нә дәрәҹәдә дүзҝүндүр?" Инди фәхр елә тарихинлә!!!\nТарих гүрур, ловғаланмаг үчүндүр, јохса ибрәт үчүн? Биз тарихә баханда пис адамлары ҝөрүб пис ишдән чәкинмәлијик, јохса мәшһур инсанлара һәсәд апарыб шан-шөһрәт үчүн чалышмалыјыг?\nИбрәт үчүн: 1999-ҹу ил нојабрын 7-дә Түркијәдә он минләрлә инсанын һәјатына сон гојан дәһшәтли зәлзәлә баш верди.Онун оҹағы АБШ-ын һәрби-дәниз базасы јерләшән Измит шәһәриндә иди. Мәлумдур ки, түрк һәрбчиләри динә кифајәт гәдәр фикир вермирләр. Мәһз һәрбичиләрин күфр етмәләри бу фаҹијәјә сәбәб олду. Һәмин ҝүн Измитдә јарычылпаг гызларын иштиракы илә бајрам тәдбири кечирилирди. Орада Түркијәнин үч минә јахын һәрбчиси иштирак едирди. Исраилин вә АБШ-ын јүксәк рүтбәли забитләри дә дәвәт олунмушдулар. Шәнлијин ән гызғын вахтында түрк ҝенералынын әмри илә Гуран ҝәтирилди вә бир мүсәлман - баш лејтенант Уҹа Аллаһын Гураны Өзү горујаҹағы һаггында ајәни охумаға башлады. Ҝенерал Китабы гамарлајыб онун вәрәгләрини ҹырды вә рәгс едән гызларын ајаглары алтына атараг: "Еј Гуранда "Мән Гураны назил етдим вә Мән дә ону горујаҹағам!" - дејән, һарадасан? Һарададыр ону сахлајыб горујан?" – деди. Аллаһын гәзәбиндән горхан һәмин баш лејтенант базаны тәрк етди. О, базадан бир гәдәр араландыгдан сонра ҝөзгамашдырыҹы бир ишыг сачылды, сонра дәнизи ләрзәјә ҝәтирән вә дәһшәтли јанғына сәбәб олан ҝүҹлү партлајыш баш верди. Нәтиҹәдә база јерлә јексан олду. Даһа сонра бу јерләр үчүн ҝөрүнмәмиш вә Түркијәнин бүтүн шимал бөлҝәләрини сарсыдан доггуз баллыг зәлзәлә башлады. Һәрби база бајрам иштиракчылары илә бирликдә јер үзүндән силинди. Түркијә, Америка вә Исраилин ахтарыш груплары бир ҹәсәд белә тапа билмәдиләр. Измит шәһәри дә өзүлүнә гәдәр дағылды вә харабалыгларын фонунда јалныз мәсҹид вә мәдрәсә саламат галды.Түрк һакимијјәт даирәләринин вә сионистпәрәст күтләви информасија васитәләринин һәгигәти ҝизләтмәк ҹәһдләри боша чыхды. Бу һадисә барәсиндә гәзетләр јазмыш, телевизија каналларында данышылмыш, интернетдә информасија јајылмышдыр. Бу бахыш тарихә фајдалы бахышдыр.\nБајрағымыз гүрур мәнбәјимиздир! (милли бајрағымыз илк дәфә 1918-ҹи ил нојабрын 9-да Бакыда, Азәрбајҹан Халг Ҹүмһуријјәти Назирләр Шурасынын јерләшдији бинада гәбул едилиб вә далғаланыб. АХҸ Назирләр Шурасынын Милли бајрағымыз һаггында гәрарында јазылыб ки, “Милли бајраг кими мави, гырмызы, јашыл рәнҝләрдән, ағ ајпара вә сәккиз ҝушәли улдуздан ибарәт бајраг гәбул едилсин.” О вахтдан 95 ил кечир…)\nГуран: Мән ата-бабаларым Ибраһим, Исһаг вә Јәгубун дининә табе олдум. Бизә һеч бир шеји Аллаһа шәрик гошмаг јарашмаз. Бу (төвһид) Аллаһын бизә вә (бүтүн) инсанлара бәхш етдији немәтдир, лакин инсанларын әксәријјәти (Она) шүкүр етмәз!\nКәнара гојаг ата-бабаларын хидмәт вә гәһрәманлыгларыны, ҝөрәк биз кимик? Ҝөрәк өзүмүз кимик? Ҝөрәк торпагларынын 20 фаизи ишғал олан кимдир? Ҝөрәк гызлары Дубај фаһишәханаларында сатылан кимдир? Дејирсән бабам белә атыб-вуран, намус-гејрәтли олуб, Аллаһ бабана рәһмәт етсин. Өзүндән даныш.\n4234 дәфә бахылыб


Q=15	C=12	SS=11	LS=2	PS=0	DC=0	LC=0	SD=0	BS=6	G0=133	G1=99	G2=56	DLID=az_RU	BODY=Аллаһын инсанлара даир нијјәти ачыгланыб. Бу, неҹә баш верди? | Аллаһын Падшаһлығы\nРәһбәрлик Шурасынын мәктубу\nФӘСИЛ 1 «Гој Падшаһлығын ҝәлсин»\nФӘСИЛ 2 Падшаһлыг ҝөјдә гурулур\nI БӨЛМӘ Падшаһлыг һаггында һәгигәт. Руһани гиданын пајланмасы\nФӘСИЛ 3 Јеһова нијјәтини ачыглајыр\nФӘСИЛ 4 Јеһова Аллаһ Өз адыны уҹалдыр\nФӘСИЛ 5 Падшаһ Падшаһлығын сирләрини ачыр\nII БӨЛМӘ Падшаһлығын тәблиғи — Хош хәбәрин дүнјаја јајылмасы\nФәсил 6 Мүждәчиләр— өзләрини көнүллү олараг тәгдим едән халг\nФӘСИЛ 7 Тәблиғ етмәјин үсуллары — Хош хәбәри бәјан етмәк үчүн мүхтәлиф үсуллардан истифадә едирик\nФӘСИЛ 8 Тәблиғ етмәк үчүн вәсаитләр — Бүтүн дүнјаја тәблиғ етмәк үчүн әдәбијјат нәшр олунур\nФӘСИЛ 9 Тәблиғ ишинин бәһрәси — «мәһсул јетишиб, бичинә һазырдыр»\nIII БӨЛМӘ Падшаһлығын тәләбләри — Аллаһын тәләб етдији салеһлији һәр шејдән үстүн тутун\nФӘСИЛ 10 Падшаһ өз халгыны руһани ҹәһәтдән сафлашдырыр\nФӘСИЛ 11 Әхлаги ҹәһәтдән тәмизләнмә — Аллаһын мүгәддәслијини тәҹәссүм етдиририк\nФӘСИЛ 12 «Сүлһ Аллаһы»на хидмәт етмәк үчүн тәшкил олунублар\nIV БӨЛМӘ Падшаһлығын зәфәри — мүждәнин гануни танынмасы\nФӘСИЛ 13 Падшаһлығын мүждәчиләри һакимләр гаршысында\nФӘСИЛ 14 Јалныз вә јалныз Аллаһын һакимијјәтини сәдагәтлә дәстәкләјәнләр\nФӘСИЛ 15 Азад ибадәт уғрунда мүбаризә\nV БӨЛМӘ Падшаһлығын вердији тәлим — Падшаһлығын хидмәтчиләри тәлим алыр\nФӘСИЛ 16 Ибадәт үчүн ҝөрүшләр\nФӘСИЛ 17 Падшаһлығын хидмәтчиләри кими тәлим алырыг\nVI БӨЛМӘ Падшаһлығын дәстәкләнмәси — ибадәт јерләринин тикинтиси вә јардым ишләри\nФӘСИЛ 18 Падшаһлыг ишинин малијјәләшдирилмәси\nФӘСИЛ 19 Јеһоваја шәрәф ҝәтирән тикинти\nФӘСИЛ 20 Јеһованы шәрәфләндирән јардым иши\nVII БӨЛМӘ Падшаһлыгла бағлы вәдләр — «Һәр шеји тәзә едирәм»\nФӘСИЛ 21 Аллаһын Падшаһлығы дүшмәнләрин көкүнү кәсир\nФӘСИЛ 22 Падшаһлыг јер үзүндә Аллаһын ирадәсини јеринә јетирир\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Маврики креолу Македонија Малта Мјанма Непал Ниас Нидерланд Норвеч Самоа Сејшел креолу Таити Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара батак (каро) батак (тоба) бикол бислама болгар варај венда волајта га газах ган гуарани гырғыз дреһу еве ермәни естон ефик зулу ибо иврит илок инҝилис исланд исоко испан италјан каонде каталан кечуа (Ајакучо) кечуа (Боливија) кечуа (Куско) киконго кикујју килуба кимбунду кинјаруанда кирунди кисонге кореја коса куангали куанјама латыш лингала лувале лунда макуа малагаси малај малајалам мајја маҹар море ндебеле ндебеле (Зимбабве) ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал румын рус санго сапотек (Истм) свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен сотсил сранан-тонго суаһили суаһили (Конго) тагалог таи татар тви телугу тетела тив тигре тотонак тсва тсонга тумбука түрк түркмән умбунду фин фон франсыз хорват чех чибемба чилуба чинјанја читонга читонга (Малави) чичева шона јапон јоруба јунан ҝүрҹү Һаити креолу һауса һереро һилигајнон һинд әрәб\nАллаһын Падшаһлығы һөкмранлыг едир!\nЈеһова нијјәтини ачыглајыр\nЈеһова Өз нијјәтини тәдриҹән вә јалныз ондан горхан инсанлара ачыглајыр\n1, 2. Јеһова бәшәријјәтлә бағлы нијјәтини неҹә ачыглајыр?\nАДӘТӘН, гајғыкеш валидејнләр аилә мәсәләләрини өз ушаглары илә дә мүзакирә едирләр. Анҹаг мүдрик давранараг онлар ушагларына һәр шеји данышмырлар; ушагларын јашындан асылы олараг, онларын гавраја биләҹәји гәдәр мәлуматы бөлүшүрләр.\n2 Ејнилә, Јеһова да бәшәријјәтлә бағлы Өз нијјәтини тәдриҹән ачыглајыр вә О буну јалныз мүнасиб билдији вахтда едир. Ҝәлин Јеһованын Падшаһлыгла бағлы һәгигәтләри тарих боју тәдриҹән неҹә ачыгладығыны гысаҹа олараг нәзәрдән кечирәк.\nПадшаһлыға нә үчүн еһтијаҹ вар?\n3, 4. Јеһова бәшәријјәтин тарихини габагҹадан мүәјјәнләшдирибми? Изаһ един.\n3 Падшаһлыг гурмаг Јеһованын әзәли нијјәтинә дахил дејилди. Чүнки Јеһова бәшәр тарихинин ҝедишатыны габагҹадан мүәјјәнләшдирмәмишди; инсанлары ирадә азадлығы илә јаратмышды. О, Адәм вә Һәвваја бәшәријјәт үчүн нијјәтинин нәдән ибарәт олдуғуну ачыглајараг белә демишди: «Төрәјиб чохалын, бүтүн јер үзүнү долдурун вә она саһиб олун» (Јар. 1:28). Јеһова һәмчинин онлара пислијә вә јахшылыға даир гојдуғу нормалара табе олмағы әмр етмишди (Јар. 2:16, 17). Адәм вә Һәвва садиг галмағы сечә биләрдиләр. Әҝәр онлар вә онларын нәсли Аллаһын сөзүнә гулаг ассајдылар, онда Аллаһын нијјәтини һәјата кечирмәк үчүн Мәсиһин идарә етдији Падшаһлыға еһтијаҹ олмазды. Вә индинин өзүндә дә јер үзү Јеһоваја ибадәт едән камил инсанларла долу оларды.\n4 Шејтанын, Адәм вә Һәвванын үсјан галдырмасына бахмајараг, Јеһова јер үзүнү камил инсанларла долдурмаг нијјәтиндән әл чәкмәди. О, Өз истәјини һәјата кечирмәк үчүн садәҹә башга үсула әл атды. Аллаһын нијјәти мәнзил башына јалныз салынмыш мүәјјән јолла ҝедән вә кимләринсә тәсири илә релсдән чыхан гатара бәнзәмир. Каинатда елә бир гүввә јохдур ки, Јеһоваја Өз нијјәтини һәјата кечирмәјә мане олсун. (Әшија 55:11 ајәсини охујун.) Гаршысына һәр һансы бир манеә чыханда О, дәрһал башга јол сечир * (Чых. 3:14, 15). Мүнасиб билдији вахтда О, Өз садиг бәндәләринә нијјәтини һәјата кечирәҹәји јени үсул барәдә мәлумат верир.\n5. Әдән бағында галдырылан үсјандан сонра Јеһова нә етди?\n5 Әдән бағында галдырылан үсјандан сонра Јеһова Аллаһ нијјәтинә Падшаһлыг гурмағы дахил етди (Мәт. 25:34). Бәшәријјәт тарихинин һәмин зүлмәт бир дөврүндә Јеһова инсанлары камиллијә неҹә гајтараҹағына вә Шејтанын һакимијјәти әлә кечирмәк ҹәһдләринин вурдуғу зәрәри неҹә арадан галдыраҹағына илк дәфә ајдынлыг ҝәтирди (Јар. 3:14—19). Анҹаг Јеһова Падшаһлыгла бағлы бүтүн тәфсилатлары ачыгламады.\nЈеһова Падшаһлыг һагда һәгигәтләри ачыгламаға башлајыр\n6. Јеһова нә сөз вермишди, анҹаг нәјә ајдынлыг ҝәтирмәмишди?\n6 Елә илк пејғәмбәрликдә Јеһова сөз вермишди ки, «өвлад» иланы мәһв едәҹәк. (Јарадылыш 3:15 ајәсини охујун.) Анҹаг һәмин вахт нә гадынын, нә дә иланын өвладынын кимлији ачыгланмамышды. Јеһова тәхминән 2000 ил әрзиндә бу барәдә мәлумат вермәди *.\n7. Јеһова нәјә ҝөрә Ибраһим пејғәмбәри сечди вә бундан һансы ваҹиб дәрси өјрәнирик?\n7 Онда Јеһова Ибраһим пејғәмбәри сечди ки, вәд олунмуш өвлад ондан төрәсин. Јеһова ону итаәткарлығына ҝөрә сечмишди (Јар. 22:18). Бундан ваҹиб бир дәрс өјрәнирик: Јеһова Өз нијјәтини јалныз Онун гаршысында еһтирам долу горхуја малик олан инсанлара ачыглајыр. (Зәбур 25:14 ајәсини охујун.)\n8, 9. Јеһова вәд олунмуш өвлад барәдә Ибраһим вә Јагуб пејғәмбәрә нәләри ачыглады?\n8 Јеһова мәләк васитәсилә досту Ибраһимлә данышанда вәд олунмуш «өвлад» барәдә илк дәфә ваҹиб бир мәлуматы ачыглады. О, билдирди ки, «өвлад» инсан олаҹаг (Јар. 22:15—17; Јаг. 2:23). Бәс бу инсан иланы неҹә мәһв едәҹәк? Сөһбәт һансы иландан ҝедир? Бу суаллар заман кечдикҹә ҹавабландырылды.\n9 Јеһова билдирди ки, вәд олунмуш «өвлад» Ибраһим пејғәмбәрин нәвәсинин — бөјүк иман саһиби олан Јагубун нәслиндән ҝәләҹәк (Јар. 28:13—22). Јеһова Јагуб васитәсилә ачыглады ки, вәд олунмуш Өвлад Јагубун оғлу Јәһуданын нәслиндән ҝәләҹәк. Јагуб пејғәмбәрлик етмишди ки, Јәһуданын нәслиндән ҝәлән һәмин Өвлад һакимијјәт рәмзи олан «һөкмдар әсасы»ны алаҹаг вә «халглар она итаәт едәҹәк» (Јар. 49:1, 10). Бунунла да Аллаһ вәд олунмуш Өвладын һөкмдар, јәни падшаһ олаҹағыны билдирди.\n10, 11. Нәјә ҝөрә Јеһова Өз нијјәтини Давуд падшаһа вә Дәнјал пејғәмбәрә ачыгламышды?\n10 Јәһуданын јашадығы дөврдән тәхминән 650 ил сонра онун нәслиндән ҝәлән Давуд падшаһа Јеһова Өз нијјәти илә бағлы әлавә мәлумат верди. Јеһова Давудун Онун көнлүнә јатдығыны демишди (1 Ишм. 13:14; 17:12; Һәв. 13:22). Давуд Јеһова гаршысында горхуја малик олдуғу үчүн Күлли-Ихтијар Аллаһ онунла әһд бағлајараг вәд етмишди ки, онун нәслиндән ҝәлән бир нәфәр әбәди һөкмдарлыг едәҹәк (2 Ишм. 7:8, 12—16).\n11 Тәхминән 500 илдән сонра Јеһова Дәнјал пејғәмбәр васитәсилә мәсһ олунмуш шәхсин, јәни Мәсиһин јер үзүндә конкрет һансы илдә пејда олаҹағыны билдирди (Дән. 9:25). Јеһова ону истәкли бәндәси һесаб едирди, ахы Дәнјал Она дәрин еһтирам бәсләјир вә ҝеҹә-ҝүндүз ибадәт едирди (Дән. 6:16; 9:22, 23).\n12. Дәнјал пејғәмбәрә нә тапшырылмышды вә нәјә ҝөрә?\n12 Јеһова вәд олунмуш «өвлад», јәни Мәсиһ барәдә Дәнјал вә диҝәр садиг пејғәмбәрләр васитәсилә бир чох тәфәррүатлар јаздырса да, О һесаб едирди ки, хидмәтчиләринин бүтүн пејғәмбәрликләри баша дүшмәләринин вахты һәлә јетишмәјиб. Мәсәлән, Аллаһын Падшаһлығынын неҹә тәсис олунаҹағы барәдә ҝөрүнтү аланда Дәнјала бу пејғәмбәрлији Јеһованын тәјин етдији вахта кими мөһүрләмәк тапшырылды. Һәмин вахт ҝәләндә «һәгиги елм чохалаҹаг»ды (Дән. 12:4).\nЈеһова Аллаһ Өз Падшаһлығы барәдә тәфсилатлары Дәнјал кими садиг бәндәләри васитәсилә чатдырырды\nИса пејғәмбәр Аллаһын нијјәтини ачыглајыр\n13. а) Вәд олунмуш «өвлад» кимдир? б) Иса Јарадылыш 3:15 ајәләриндәки пејғәмбәрлијә неҹә ајдынлыг ҝәтирди?\n13 Јеһова вәд олунмуш «өвлад»ын, јәни Давудун нәслиндән ҝәләҹәк Падшаһын Иса олдуғуну ајдын шәкилдә билдирди (Лука 1:30—33; 3:21, 22). Ҝүнәш шүалары јер үзүнә шәфәг сачдығы кими, Иса да јер үзүндә хидмәт етмәјә башлајанда инсанлары Аллаһын нијјәтләри илә бағлы биликләрлә ајдынлатды (Мәт. 4:13—17). Мисал үчүн, Иса Шејтаны гатил вә јаланын атасы адландырараг Јарадылыш 3:14, 15 ајәләриндә гејд олунан «илан»ын ким олдуғуна даир бүтүн шүбһәләри арадан галдырды (Јәһ. 8:44). Еләҹә дә Јәһјаја вердији вәһјдә «гәдим илан»нын Иблис вә Шејтан олдуғуну ашкара чыхартды *. (Вәһј 1:1; 12:9 ајәләрини охујун.) Һәмин вәһјдә Иса, јәни вәд олунмуш «өвлад» Әдән бағында сөјләнилән пејғәмбәрлији неҹә јеринә јетирәҹәјини вә Шејтаны мәһв едәҹәјини ҝөстәрди (Вәһј 20:7—10).\n14-16. Исанын биринҹи әсрдәки шаҝирдләри онун дедикләринин һамысыны там баша дүшүрдүләрми? Изаһ един.\n14 Бу китабын 1-ҹи фәслиндән ҝөрдүјүмүз кими, Иса Падшаһлыг барәдә әтрафлы данышырды. Анҹаг о, чох вахт шаҝирдләринин билмәк истәдикләри тәфәррүатларын һамысыны ачыгламырды. Һәтта ачыгласа белә, онун давамчылары Ағаларынын онлара дедији һәгигәтләри сонра, бәзән исә јүзилликләр кечдикдән сонра там баша дүшүрдүләр. Ҝәлин бәзи нүмунәләрә нәзәр салаг.\n15 Ерамызын 33-ҹү илиндә Иса ајдын шәкилдә билдирди ки, Аллаһын Падшаһлығынын Падшаһына көмәк едәҹәк һакимијјәт шәрикләри јер үзүндән ҝөтүрүләҹәкләр вә руһани варлыглар кими дирилдиләрәк ҝөјләр һәјатына говушаҹаглар. Анҹаг Исанын шаҝирдләри буну дәрһал анламадылар (Дән. 7:18; Јәһ. 14:2—5). Елә һәмин ил Иса нүмунәләрлә ҝөстәрди ки, Падшаһлыг о, ҝөјә галхандан узун мүддәт сонра гурулаҹаг (Мәт. 25:14, 19; Лука 19:11, 12). Шаҝирдләр бу ваҹиб һәгигәтләри баша дүшмәдиләр вә Иса дирилдикдән сонра ондан сорушдулар: «Исраилдә падшаһлығы инди бәрпа едәҹәксән?» Лакин Иса һәмин вахт бу мөвзуја даир һеч бир изаһат вермәди (Һәв. 1:6, 7). О һәмчинин өјрәтмишди ки, онун һакимијјәт шәрикләриндән ибарәт «кичик сүрү»јә дахил олмајан «башга гојунлар»ы да олаҹаг (Јәһ. 10:16; Лука 12:32). Исанын давамчыларынын 1914-ҹү илдә Падшаһлыг гуруландан илләр сонра бу ики груп барәдә дүзҝүн анлајышлары олду.\n16 Јер үзүндә јашајаркән Иса шаҝирдләринә чох шеј даныша биләрди, анҹаг онлар һәр шеји баша дүшмәјәҹәкләрини билирди (Јәһ. 16:12). Шүбһәсиз, Падшаһлыгла бағлы бир чох мәлуматлар артыг биринҹи әсрдә ачыгланмышды. Анҹаг бу кими биликләрин чохалмасынын һәлә вахты дејилди.\nАхырзаманда елм чохалыр\n17. Падшаһлыгла бағлы һәгигәтләри анламаг үчүн биз нә етмәлијик вә кимин көмәјинә еһтијаҹымыз вар?\n17 Јеһова Аллаһ Дәнјала демишди ки, ахырзаманда «чохлары өзүнү ора-бура вураҹаг» вә Аллаһын нијјәти илә бағлы «һәгиги елм чохалаҹаг» (Дән. 12:4). Бу билијә јијәләнмәк истәјән һәр кәс вар-ҝүҹү илә чалышмалыдыр. Бир енсиклопедијада гејд олунур ки, «өзүнү ора-бура вурмаг» кими тәрҹүмә олунан ибрани фели инсанын охудуғу китабы сәјлә вә дәриндән арашдырдығыны билдирир. Мүгәддәс Китабы нә дәрәҹәдә дәриндән арашдырсаг да, Падшаһлыгла бағлы һәгигәтләри Јеһованын көмәји олмадан дүзҝүн баша дүшмәк гејри-мүмкүндүр. (Мәтта 13:11 ајәсини охујун.)\n18. Аллаһ горхусу олан инсанлар иман вә тәвазөкарлығы неҹә ҝөстәрмишдиләр?\n18 Јеһова 1914-ҹү илә гәдәр Падшаһлыгла бағлы һәгигәтләри тәдриҹән ачыгладығы кими, сон ҝүнләрдә дә буну едир. Бу китабын 4-ҹү вә 5-ҹи фәсилләриндә ҝөрәҹәјик ки, сон 100 ил әрзиндә Аллаһын халгы бир чох мәсәләләрлә бағлы дәфәләрлә дәјишикликләр етмәли олуб. Бу о демәкдирми ки, Јеһова онлары дәстәкләмәјиб? Белә гәнаәтә ҝәлмәјә һеч бир сәбәб јохдур. Әксинә, О, һәмишә онлары дәстәкләјиб. Чүнки үрәјиндә Аллаһ горхусу олан бу инсанлар Онун дәјәрләндирдији ики хүсусијјәти — иманы вә тәвазөкарлығы тәзаһүр етдирирдиләр (Ибр. 11:6; Јаг. 4:6). Јеһованын хидмәтчиләри Онун Кәламында јазылан бүтүн вәдләрин һәјата кечәҹәјинә иман едирләр. Онлар бу пејғәмбәрликләрин неҹә јеринә јетәҹәјини дәгиг баша дүшмәдикләрини етираф етмәклә тәвазөкарлыг ҝөстәрирләр. Онларын тәвазөкар олдуглары «Ҝөзәтчи гүлләси» журналынын 1925-ҹи ил 1 март сајында јазылан сөзләрдә әкс олунмушду. Орада дејилирди: «Биз билирик ки, Мүгәддәс Китабы изаһ едән Рәбб Өзүдүр. О, һәгигәтләри халгына мүнасиб вахтда вә лазым билдији тәрздә анламаға көмәк едәҹәк».\n«Рәбб... һәгигәтләри халгына мүнасиб вахтда вә лазым билдији тәрздә анламаға көмәк едәҹәк»\n19. Бу ҝүн Јеһова бизә нәји анламаға имкан верир вә нәјә ҝөрә?\n19 Падшаһлыг 1914-ҹү илдә гуруланда Аллаһын халгы бу сәмави һөкумәтлә бағлы пејғәмбәрликләрин неҹә һәјата кечәҹәјинә даир там билијә малик дејилди (1 Кор. 13:9, 10, 12). Бәзән биз Аллаһын вәдләринин јеринә јетмәсини о гәдәр чох арзулајырдыг ки, сонда јанлыш нәтиҹәләрә ҝәлирдик. Әввәлки абзасда ҝәтирилән «Ҝөзәтчи гүлләси» журналында гејд олунан нөвбәти сөзләрин нә дәрәҹәдә мүдрик олдуғу илләр өтдүкҹә өз тәсдигини тапды: «Ҝөрүнүр, нөвбәти гајдаја ујғун олараг һәрәкәт етмәк тәһлүкәсиз оларды: биз пејғәмбәрлији јеринә јетмәмиш вә ја јеринә јетмәјә башламамыш анлаја билмәрик». Инди сон, демәк олар ки, гапымызын ағзындадыр. Падшаһлыгла бағлы пејғәмбәрликләрин бәзиләри артыг јеринә јетиб, бәзиләри исә јеринә јетмәкдәдир. Аллаһын халгы олан бизләр тәвазөкар вә дүзәлмәјә һазыр олдуғумуз үчүн О, бизә нијјәтини там баша дүшмәјә имкан верир. Бәли, һәгиги елм чохалыр!\nТәлим дәјишикликләри — Аллаһын халгы үчүн сынаг\n20, 21. Һәгигәтлә бағлы анлајышларында едилән дәјишикликләр биринҹи әсрдәки мәсиһчиләрә неҹә тәсир етди?\n20 Јеһова һәгигәтлә бағлы анлајышымыза дәјишиклик едәндә үрәјимизин вәзијјәти сынаныр. Иман вә тәвазөкарлыг бизи бу дәјишикликләри гәбул етмәјә тәшвиг едәҹәкми? Биринҹи әсрин орталарында јашајан мәсиһчиләр мәһз бу ҹүр сынагла үзләшмишдиләр. Тәсәввүр един ки, сиз мәсиһчилији гәбул етмиш јәһудисиниз вә һәмин дөврдә јашајырсыныз. Мусанын ганунуна дәрин еһтирам бәсләјир вә јәһуди олдуғунуз үчүн гүрур дујурсунуз. Вә будур, һәвари Булусун Аллаһдан илһам алараг јаздығы мәктубларыны алырсыныз. Орада дејилир ки, артыг Мусанын ганунуна риајәт етмәк тәләб олунмур вә Јеһова Исраил халгыны рәдд едәрәк јәһудиләрдән вә гејри-јәһудиләрдән ибарәт руһани Исраил топламаг гәрарына ҝәлиб (Ром. 10:12; 11:17—24; Гал. 6:15, 16; Кол. 2:13, 14). Сиз буна неҹә мүнасибәт ҝөстәрәрдиниз?\n21 Тәвазөкар мәсиһчиләр Булусун Аллаһдан илһам алараг вердији изаһатлары гәбул етдиләр вә Јеһовадан хејир-дуа алдылар (Һәв. 13:48). Диҝәрләри исә билдикләринә бағлы галмаг истәдикләри үчүн дәјишикликләри гәбул етмәдиләр (Гал. 5:7—12). Өз нөгтеји-нәзәрләриндә дәјишикликләр етмәјәнләр, Мәсиһлә бәрабәр һакимијјәт сүрмәк кими ҝөзәл үстүнлүјү итирәҹәкдиләр (2 Бут. 2:1).\n22. Аллаһын нијјәтләринин ачыгламасы илә бағлы едилән дәјишикликләрә неҹә јанашырсыныз?\n22 Сон бир нечә онилликләр әрзиндә Јеһова Падшаһлыгла бағлы анлајышымыза ајдынлыг ҝәтириб. Мәсәлән, Аллаһ бизә Падшаһлығын тәбәәләринин һәгигәтә һај вермәјәнләрдән, гојунлар кечиләрдән ајрылдығы кими, нә заман ајырылаҹағыны даһа дәгиг анламаға көмәк едиб. О, һәмчинин 144 000-нин нә вахт тамамланаҹағыны, Иса пејғәмбәрин Падшаһлыгла бағлы ҝәтирдији мәсәлләрин мәнасыны вә сонунҹу мәсһ олунмушун ҝөјләрә нә заман галдырылаҹағыны өјрәдиб *. Тәлим дәјишикликләринә неҹә һај верирсиниз? Онлар сизин иманынызы мөһкәмләндирирми? Бу ҹүр дүзәлишләр сизин үчүн Јеһованын Өз тәвазөкар халгыны маарифләндирдијинә сүбутдурму? Бу китабын нөвбәти фәсилләри Аллаһын Өз нијјәтини Ондан горханлара тәдриҹән ачыгладығына әминлијинизи артыраҹаг.\n^ абз. 4 Аллаһын ады «олмаг» мәнасыны дашыјан ибрани фелиндән јараныб. Јеһованын адынын мәнасы одур ки, О, вәдләринин Иҹрачысыдыр. 43-ҹү сәһифәдәки «Аллаһын адынын мәнасы» адлы чәрчивәјә бахын.\n^ абз. 6 Бизим үчүн бу, чох узун мүддәт ҝөрүнә биләр, анҹаг јадымыздан чыхартмамалыјыг ки, кечмишдә инсанлар даһа узунөмүрлү идиләр. Адәмдән Ибраһимә кими ҹәми дөрд нәсил јашајыб: Адәмин һәјаты Нуһун атасы Ләмеклә, Ләмекин һәјаты Нуһун оғлу Самла, Самын һәјаты исә Ибраһимин һәјаты илә кәсишиб (Јар. 5:5, 31; 9:29; 11:10, 11; 25:7).\n^ абз. 13 Ибраниҹә Мүгәддәс Јазыларда «Шејтан» адына 18 дәфә раст ҝәлинир. Һалбуки Јунанҹа Мүгәддәс Јазыларда һәмин ад 30 дәфәдән чох хатырланыр. Бу нормалдыр, чүнки Ибраниҹә Мүгәддәс Јазыларда Шејтана һәддән артыг диггәт јетирилмир, әсас диггәт Мәсиһин кимлијини мүәјјән етмәјә јөнәлдилиб. Мәсиһ ҝәләндә исә о, Шејтаны ифша етди вә бу һагда Јунанҹа Мүгәддәс Јазыларда јазылыб.\n^ абз. 22 Бу тәлимләрлә бағлы бәзи дүзәлишләр «Ҝөзәтчи гүлләси» журналынын нөвбәти сајларында мүзакирә олунур: 1995-ҹи ил 15 октјабр, сәһифә 23—28 (рус.); 2008-ҹи ил 15 јанвар, сәһифә 20—24; 2008-ҹи ил 15 ијул, сәһифә 17—21; 2013-ҹү ил 15 ијул, сәһифә 9—14.\nПадшаһлыг сизин үчүн нә дәрәҹәдә реалдыр?\nПадшаһлыг гурмаг Аллаһын әзәли нијјәтинә дахил идими? Изаһ един.\nИса Падшаһлыгла бағлы һәгигәтләри неҹә ишыгландырды?\nАллаһын Падшаһлығы бизим үчүн даима реал олсун дејә һансы хүсусијјәтләри инкишаф етдирмәлијик?\nЈЕҺОВА ӨЗ НИЈЈӘТИНИ ТӘДРИҸӘН АЧЫГЛАЈЫР\nБ. е. ә. 4026-ҹы ил\nСонра Јеһова вәд едир ки, иланы мәһв едәҹәк өвлад пејда олаҹаг\nБ. е. ә. 1943-ҹү ил\nӨвлад Ибраһим пејғәмбәрин нәслиндән төрәјәҹәк\nБ. е. ә. 1858-ҹи илдә доғулуб\nБ. е. ә. тәхминән 1711-ҹи ил\nВәд олунур ки, өвлад падшаһ олаҹаг\nБ. е. ә. тәхминән 1070-ҹи ил\nӨвлад Давуд падшаһын нәслиндән ҝәләҹәк вә әбәдијјән һөкмранлыг едәҹәк\nБ. е. ә. тәхминән 539-ҹу ил\nЈеһова Дәнјал пејғәмбәр васитәсилә өвладын, јәни Мәсиһин јер үзүндә пејда олаҹағы или ачыглајыр\nБ. е. 33-ҹү или\nИса ачыглајыр ки, Аллаһын Падшаһлығынын Падшаһына көмәк едәҹәк һакимијјәт шәрикләри јер үзүндән ҝөтүрүләҹәкләр вә руһани варлыглар кими дирилдиләрәк ҝөјләр һәјатына говушаҹаглар\nБ. е. 1914-ҹү или\nПадшаһлыг һаггында елм чохалмаға башлајыр\nПадшаһлыға иманыны сарсылмаз ет\nЈеһова нијјәтини Өз Падшаһлығы васитәсилә јеринә јетирәҹәјинә алты әһдлә зәманәт верир. Бу әһдләр иманымызы мөһкәмләндирмәјә неҹә көмәк едә биләр?


Q=8	C=4	SS=2	LS=4	PS=0	DC=0	LC=0	SD=0	BS=1	G0=46	G1=23	G2=10	DLID=az_RU	BODY=Nur-az.com - Әрдоған вә Имамоғлу Илһам Әлијевдән ибрәт алмалыдыр\n20 Ҹәмадиүссани 1441\n27 Бәһмән 1398\nӘрдоған вә Имамоғлу Илһам Әлијевдән ибрәт алмалыдыр\nДејәк ки, Түркијәнин ән бөјүк шәһәри олан Истанбулун мери тәзә адамдыр, Илһам Әлијеви танымыр, Азәрбајҹана ҝәлмәјиб, Әрдоған ки, узун илләрдир Азәрбајҹаны, онун ҹумһурбашканы олан Илһам Әлијеви таныјыр, Азәрбајҹана ҝәлиб, Илһам Әлијевә “кардешим”, “аркадашым”, “синиф јолдашым” сөзләрини дәфәләрдә дејиб. Бүтүн бунлара рәғмән нијә Илһам Әлијеведән ибрәт алмыр. Ахы, “кардешлик”, “аркадашлык” анҹаг сөздә олмамалыдыр, ҝәрәк әмәлдә дә өзүнү “кардешин”, “аркадашын” кими апарасан. Јохса арадакы сәмимијјәтә, “ҹаным-ҹиҹим”ләрә, “кузусармасы олмалара” ким инанар?\nГардаш, Имамоғлу Истанбул Бөјүкшәһәрин иҹра башчысы сечилиб-сечилмәјиб Әрдоғанла јола ҝетмирләр. Бири игтидар, диҝәр мүхалифәт. Артыг Имамоғлу безиб, кечән дәфә дејиб ки, сајын Әрдоғандан рандеву (ҝөрүш) тәләб етмишәм, “бир буҹук ајдыр” (јарым ај) рандеву тәләбимә ҹаваб вермәјиб. Имамоғлу инди ешидәҹәјиниз сөзләри мәни “чылдыртды”, өзүмдән чыхдым. Дејир ки, САЈЫН ҸУМҺУРБАШКАНЫМЫЗ ДА МӘН ДӘ ХАЛГЫН ИРАДӘСИ (ДӘСТӘЈИ, СӘСИ) САЈӘСИНДӘ СЕЧИЛМИШИК. ОРТАГ НӨГТӘМИЗ ХАЛГДЫР. Даһа сонра дејиб ки, САЈЫН ҸУМҺУРБАШКАНЫ ИЛӘ ИСТАНБУЛУ, ИСТАНБУЛУН ИШСИЗЛӘРИНИ, ПРОБЛЕМЛӘРИНИ ГОНУШАҸАҒЫЗ. Адам белә јердә јаныб јахылмасын бәс нејләсин. Бу адамлара мәсләһәт ҝөрүрүк ки, ҝәлиб Илһам Әлијевдән ибрәт алсынлар. Дүздүр, Јунис Сәфәров Азәрбајҹанын икинҹи бөјүк шәһәри олан Ҝәнҹәнин мерини ҝәбәрдәндә Имамоғлу вәфизәдә дејилди. Она гисмәт олмады ки, Елмар Вәлијевин “гуруҹулуғундан” ибрәт алсын. Амма фүрсәтдир ки, Елмар Вәлијевин ҝәбәрмәсиндән ибрәт алсын.\nДиҝәл ки, ејб еләмәз, һәлә дә ҝеҹ дејил, Илһам Әлијев Әрдоғана да, Имамоғлуна да ибрәт олаҹаг потенсиала малик бир сијасәтчидир.Â\nГардаш, әввәл вәзифәҹә балаҹа олдуғу үчүн Имамоғлудан башлајаг. Бу нә сөздүр дејирсән халгын ирадәсијлә сечилмишәм. Демирсән гоншу Азәрбајҹандан ајыб олар? Һеч сијасәтчи дә халгын дәстәји илә сечиләр? Сиз һеч Азәрбајҹандан ибрәт алмырсыныз? Бахын “гулағынызын дибиндә” олан Азәрбајҹана. Кимин пулу, дајдајы вар, јахшы оғурлаја, халгы пис ҝүнә гоја, Һејдәр Әлијевә јахшы бүст дүзәлдә, Илһам Әлијев үчүн узун торт биширә билирсә мер ола билир. Јохса халг белә ҝәлди, ирадә белә ҝетди. Бу шејләр бош сөһбәтләрдир. Сән һәлә Аллаһына шүкүр елә ки, Әрдоған Илһам Әлијевдән ибрәт алмајыб, сәни сечилмәјә, халга јахын бурахыр. Башыны сал ашағы ишини ҝөр дә. Сәнин бәхтин ҝәтириб ки, Азәрбајҹанда нәинки сијасәтчи кими, һеч вәтәндаш кими дә доғулмамысан. Сән Азәрбајҹанда олсајдын мүхалифәтчи кими нәинки мер, һеч мәктәб мүдири дә ола билмәздин.\nİнди исә ҝәләк Әрдоғана. Гардаш, нә истәјирсән ахы халгдан? Нијә халгы даға-даша салырсыныз, әзијјәт верирсиниз ки, ҝәлиб сизин, јәни илләрин игтидар-мүхалифәт партијаларынын давасына “танык” (шаһид) олсун, “ојаламада” (сәсвермәдә) иштирак едиб өз рәһбәрини сечсин. Буду һа, Илһам Әлијевдән, гардашым, аркадашым, синиф јолдашым дедијин инсандан ибрәт алмасан белә олар да. Нә үчүн мүхалифәти сечкиләрә јахын бурахырдын ки, инди дә онун тиканлы сөзләринә туш ҝәләсән. Һејиф дејил Азәрбајҹан. Дедијим кими мүхалифәтин нә ихтијары вар мәктәб мүдири олсун, о ки галды мер. Мүхалифәтин нә ихтијары вар “Јоу Тубе” каналы ачыб данышсын, о ки галды телевизија.Â\nСајын Әрдоған, бир бармағынызы гатлајыб сајын, ҝөрәк сиз нечә дәфә тәсәввүр едә биләрсиниз ки, Азәрбајҹанда мүхалифәт лидери олан Әли Кәримлинин партијасынын үзвү ҝедиб Ҝәнҹәдә мер олсун. Јығышдырын бу ҹамааты, митингләри. Бүтүн ҝүнү мүхалифәт лидерләри ҝәлиб халгы башына топлајыб онлардан сәс истәјир. Халг да мејданларда банан, перошки јејиб күчәләри зибилләјиб ҝедир. Өлкәдә дүз-әмәлли систем, игтидар гурун. Игтидарсынызса дүз-әмәлли игтидар олун. Бир сијасәтдә үч шеј олмамалыдыр. Анҹаг бир шеј олмалыдыр. Мүхалифәтсиз, халгсыз игтидар. Азәрбајҹандакы кими. Башга јох. Олмаз. Тәкҹә Давосда “беним ичин де артык Давос битмишдир” демәк асандыр, һүнәриниз варса “беним ичин һалк, мүһалефет” битмишдир дејин. Илһам Әлијев кими.


Q=7	C=0	SS=0	LS=7	PS=0	DC=0	LC=0	SD=0	BS=1	G0=36	G1=25	G2=10	DLID=az_RU	BODY=Nur-az.com - Илһам Әлијев Азәрбајҹан Республикасы Президенти јанында МИА идарәси ачсын\n03 Ијул 2019\nИлһам Әлијев Азәрбајҹан Республикасы Президенти јанында МИА идарәси ачсын\nМән бир азәрбајҹан вәтәндашы кими Илһам Әлијевә тәклиф едәрдим ки, Азәрбајҹан Республикасы Президенти јанында МИА идарәси ачсын. Чох фајдалы оларды. Бунун нә олдуғуну исә дејәҹәм. Онсуз да Азәрбајҹан кими бир јердә Президент јанында чох идарәләр тәсис едилир, бир дә бу тәшәббүслә чыхыш етсәләр пис олмаз.\nДемәли, гаршыма чох мараглы, аҹынаҹаглы, аналогу олмајан бир видео чыхды. Видеоја баханда анлајырсан ки, доғрудан да Авропа дағылыр, Азәрбајҹанда исә ән уҹгар јерләриндә белә Алманија стандартларына ујғун тәмир, бәрпа, јенидәнгурма, әслиндә исә вуруб учуртма, иши гурутма ишләри ҝедир.\nДемәли, програм тәјин едибләр ки, бир мүддәт сонра Илһам Әлијев һансыса гәсәбәдә һансыса бир идарәнин ачылышына ҝедәҹәк. Тәсәввүр един ки, президентдән ит кими горхан (әбәс јерә ит јазмадыг, сәбәби бир аздан мәлум олаҹаг) мәмур тәләм-тәләсик адамларыны әразијә төкүб Илһам Әлијевин кечәҹәји әразини "ҹәннәтмәкана" дөндәрибләр.Â\nҜәнҹ ингилабчы, кәфән ҝејиниб залымларла мүбаризәјә ҝирмиш Меһман Һүсејнов да зирәнҝ чыхыб дәрһал ҝедиб һәмин "ҹәннәтмәкана." Ордан репортаж һазырлајыб. Демәли, чох зирәнҝлик едиб, мәмурларымызын "крысалығыны" (елә билдиниз "кристаллығыны" јазмышам?) ҝөзәл билдији үчүн президентин дөндүјү күчәјә гәдәр јолу, диварлары чәкиб. Бүтүн диварлар ағардылыб, јол асфалт едилиб. Јол кәнарлары да чәмәнлијә чеврилиб. Амма президент тини бурулуб програм үзрә ҝетмәли олдуғу јерә истигамәтләнсә дә, Меһман Һүсејнов јолуна давам едир. Елә 100 аддым сонра "ҹәннәтмәканын" давамынын "ҹәһәннәммәкан" олдуғуну ҝөрүрсән. Нә асфалтдан, нә чәмәнликдән, нә дә ки, диварларын "үзүағлығындан" әсәр-әламәт вар. Мәмурларын үзү кими диварлар гара, гәлби кими јоллар чиркли, асфалтсыз.Â\nПрезидентдән ит кими горхан иҹра башчылары вәзифәдә галмаг наминә анҹаг Һејдәр Әлијев паркы дүзәлдиб, бүстүнү гојмагдан башга һеч бир ишә јарамырлар. Әслиндә бунлар Илһам Әлијевә хәјанәт едирләр. Бундан башга ону тәһгир едиб демәк истәјирләр ки, Илһам Әлијевин онсуз да ҝәлиб лазым олан јердән кечиб ҝетмәкдән савајы диҝәр јерләрә бахмаг кими бир мәнтиги ишләмир. Ја да ки, бөјүк еһтималла елә Илһам Әлијевин өзүнүн бу ишләрдән хәбәри вардыр. Бу системин дә кәлләсиндә өзү дурур. Јадыма даһи Низаминин әсәриндән бир парча дүшдү. Демәли, шаһ бир чобанын өз итинин асдығыны ҝөрүб сорушур ки, нә үчүн ити асмысан? Чобан дејир ки, бу ит баласы ит мәним гојунларымы апарыб бир-бир гурдлара верирди. (Дедим ахы мәмурлар "ит кими" дејәркән әбәс јерә демәдим) Хәјанәт етди, мән дә асдым. Шаһ сонра ҝәлиб сарајында буну тәтбиг етмәјә чалышыр. Мәним Илһам Әлијевин Низамини охујуб охумамасы барәдә бир мәлуматым јохдур. Амма о дәгигдир ки, адамын евиндә компјутер, интернет мөвҹуддур. Һәрдән бир ҝириб Меһман Һүсејновун фәалијјәтләринә бахсын. Адам Илһам Әлијевин ҝөрмәли олдуғу ишин үчдә бир һиссәсини ҝөрүр. Өзүнү әмәлли-башлы акула мәмурларын ағзына атыб онларын алчаглыгларыны, дөвләтә, президентә олан хәјанәтләрини чәкиб нүмајиш етдирир. Президент Рауф Арифоғлу, Азәр Һәсрәт, Заһид Оруҹ, Елшән Мусајев, Гүдрәт, Фазил кими лазымсыз, јалтаг, "трајпга" инсанлара вәзифә, депутатханада кресло вермәк әвәзинә, шаһмат фигуру кими гоҹа, гартымыш, бир ишә јарамајан, халгын "ити ҝөрүм, гурду ҝөрүм, онлары ҝөрмәјим" дедији, Һафиз Һаҹыјевин "шәрәфсиз, намуссуз" адландырдығы назирләрин, депутатларын өлкәдә ат ојнатмасына шәраит јаратмаг јеринә, Меһман Һүсејнова "вәтәнә хидмәтә ҝөрә орден" вермәлидир. Бу ҝүн Илһам Әлијев шаһ дөврүндә јашамыр ки, ҝедиб һансыса чобандан, итдән нәсә өјрәнсин. Елә Меһман Һүсејнов она һәгигәтләри ҝөстәрир.\nЈухарыда гејд етдијим МИА идарәси нәдир? Бу идарә Азәрбајҹан Республикасы јанында Мәмурлары Ит кими Асмаг идарәсидир. Ејнијлә даһи Низаминин әсәриндә олдуғу кими. Бу мәмурлары президент јанына чағырыб данлајыр, бармаг силкәләјир. Амма бунлар аздыр. Бу ҹүр шәрәфсиз, ит кими хәјанәт едән (һәрчәнд итләрин чоху вәфалыдыр) мәмурлар асылмалыдыр. Амма Илһам Әлијев бүтүн бунлары етмәдији һалда ачыг-ајдын мәлум олур ки, өзүнә бу ҹүр јарамаз мәмур ордусу сәрф едир.


Q=14	C=0	SS=2	LS=8	PS=5	DC=0	LC=0	SD=0	BS=1	G0=33	G1=25	G2=10	DLID=az_RU	BODY=Јушә 6 | Онлајн Мүгәддәс Китаб | Јени дүнја тәрҹүмәси\nӘриһанын диварлары дағылыр (1—21)\nРаһаб вә аиләси гуртулур (22—27)\n6 Исраиллиләрин горхусундан Әриһанын дарвазалары бәрк-бәрк бағланмышды. Шәһәрә ҝириб-чыхан јох иди.+ 2 Јеһова Јушәјә деди: «Әриһаны, онун падшаһыны, иҝид ҹәнҝавәрләрини сәнә тәслим едирәм.+ 3 Сиз, бүтүн дөјүшчүләр, шәһәрин әтрафыны ҝүндә бир дәфә доланын, буну алты ҝүн един. 4 Једди каһин әлинә гоч бујнузундан шејпур алыб сандығын габағында ирәлиләсин. Једдинҹи ҝүн исә шәһәрин әтрафыны једди дәфә доланын, каһинләр дә шејпур чалсын+. 5 Шејпур чалынан кими, дөјүшчүләр шејпур сәсини ешидән кими гыј вурсунлар. Онда шәһәрин диварлары дағылыб+ јерлә јексан олаҹаг. Бу заман бүтүн дөјүшчүләр ирәли атылыб шәһәрә һүҹум еләсин». 6 Нун оғлу Јушә каһинләри јығыб деди: «Әһд сандығыны ҝөтүрүн, једди каһин әлиндә шејпур Јеһованын Әһд сандығынын өнүндә ҝетсин».+ 7 Сонра дөјүшчүләрә әмр етди: «Һајды ирәли, шәһәрин әтрафыны доланын. Силаһлы гошун+ Јеһованын сандығынын өнүндә ҝетсин». 8 Јушәнин дедији кими, әлиндә шејпур олан једди каһин Јеһованын өнүндә ҝедә-ҝедә шејпур чалырды. Јеһованын Әһд сандығы исә онларын далынҹа ҝәлирди. 9 Силаһлы гошун шејпур чалан каһинләрин өнүндә ирәлиләјирди. Каһинләр шејпур чала-чала ҝедирдиләр, сандығын архасынҹа исә арха ҹинаһ ҝәлирди. 10 Сонра Јушә дөјүшчүләрә әмр едиб деди: «Сәсиниз чыхмасын, бағырмајын, бир кәлмә дә данышмајын. Сизә “бағырын” дејәндә бағырарсыныз». 11 Онун әмри илә Јеһованын сандығыны бир дәфә шәһәрин әтрафында доландырдылар, сонра ҝеҹәләмәк үчүн дүшәрҝәјә гајытдылар. 12 Ертәси ҝүн Јушә сәһәр тездән галхды. Каһинләр Јеһованын сандығыны ҝөтүрдү.+ 13 Једди каһин шејпур чала-чала Јеһованын сандығынын өнүндә ҝедирди. Силаһлы гошун каһинләрин өнүндә ирәлиләјирди. Арха ҹинаһ исә Јеһованын сандығынын архасынҹа ҝәлирди. Бу вахт әрзиндә каһинләр ара вермәдән шејпур чалырдылар. 14 Онлар икинҹи ҝүн шәһәрин әтрафында бир дәфә дөврә вурдулар, сонра дүшәрҝәјә гајытдылар. Алты ҝүн белә етдиләр.+ 15 Једдинҹи ҝүн дан јери сөкүләндә галхдылар вә ејни шәкилдә шәһәрин әтрафында једди дәфә дөврә вурдулар. Онлар јалныз о ҝүн шәһәрин әтрафыны једди дәфә доландылар.+ 16 Каһинләр једдинҹи дәфә шејпур чаланда Јушә дөјүшчүләрә деди: «Гыј вурун!+ Јеһова шәһәри сизә тәслим едиб! 17 Шәһәр дә, орада олан шејләр дә мәһв едилмәлидир.+ Бунларын һамысы Јеһоваја мәхсусдур. Јалныз фаһишә Раһабы+ вә евиндәкиләри сағ сахлајын, чүнки о, ҝөндәрдијимиз адамлары ҝизләтмишди.+ 18 Мәһв едилмәли шејләрә ҝәлинҹә, онлардан узаг дурун ки, һеч нәјә тамаһ салыб ҝөтүрмәјәсиниз,+ јохса Исраил дүшәрҝәсини бәлаја салар, ону мәһвә мәһкум едәрсиниз.+ 19 Гызыл, ҝүмүш, мис вә дәмир әшјалар Јеһова үчүн ајрылмалыдыр, онлар Јеһованын хәзинәсинә ҝедәҹәк».+ 20 Шејпурлар чалынанда дөјүшчүләр нәрә чәкдиләр.+ Шејпурларын сәси, дөјүшчүләрин нәрәси уҹалан кими гала диварлары дағылыб јерлә бир олду. О заман дөјүшчүләр ирәли атылдылар, шәһәрә һүҹум едиб ону әлә кечиртдиләр.+ 21 Онлар бүтүн шәһәри, гадынлы-кишили, ҹаванлы-гоҹалы һамыны гылынҹдан кечиртдиләр. Шәһәрдәки мал-гаранын, гојун-гузунун, улагларын һамысыны гырдылар.+ 22 Јушә өлкәни нәзәрдән кечирән о ики ҹавана деди: «Фаһишә гадынын евинә ҝедин, сөз вердијиниз кими, ону вә бүтүн ев әһлини бајыра чыхарын».+ 23 Ҹаванлар ҝедиб Раһабы, онун ата-анасыны, гардашларыны вә бүтүн ев әһлини бајыра чыхартдылар. Бәли, онун бүтүн аиләсини+ сағ-саламат чыхарыб Исраил дүшәрҝәсиндән кәнар бир јерә апардылар. 24 Сонра шәһәрә вә орадакы һәр шејә од вуруб јандырдылар. Гызылы, ҝүмүшү, мис вә дәмир әшјалары исә Јеһованын евинин хәзинәсинә вердиләр.+ 25 Јушә јалныз фаһишә Раһаба, онун ев әһлинә вә атасынын күлфәтинә рәһм етди.+ Раһаб бу ҝүнә гәдәр Исраилдә јашајыр,+ чүнки Јушәнин Әриһаја ҝөндәрдији адамлары ҝизләтмишди.+ 26 Һәмин вахт Јушә бу ләнәти сөјләди*: «Ким Әриһа шәһәрини јенидән инша етмәјә галхса, Јеһова она ләнәт еләсин. Гој о, шәһәрин тәмәлини илкининин, дарвазаларыны исә сонбешијинин ҹаны баһасына гојсун».+ 27 Јеһова Јушәјә арха олду+ вә онун шөһрәти бүтүн јер үзүнә јајылды.+\n^ Диҝәр вариант: халга бу анды ичдирди.


Q=17	C=0	SS=0	LS=10	PS=7	DC=0	LC=0	SD=0	BS=2	G0=18	G1=15	G2=7	DLID=az_RU	BODY=Јеһова сәхавәтли бәндәсини бол-бол хејир-дуаландырыр | Тәлим\nҜөзәтчи гүлләси (тәлим нәшри) | Декабр 2014\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Раратонга Самоа Сејшел креолу Тувалу Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол болгар варај венда волајта газах ган гуарани гуҹарат гырғыз дхолуо ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Боливија) кикујју килуба кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар михе монгол нгабар ндебеле ндонга оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар телугу тетела тигре тотонак тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева шона јапон јунан ҝүрҹү Һаити креолу һилигајнон һинд әрәб өзбәк\nЈеһова сәхавәтли бәндәсини бол-бол хејир-дуаландырыр\nЈАРАДАНЫМЫЗ инсанлары дәјәрли әнам олан ирадә азадлығы илә хәлг едиб. Вә О, өз азадлығындан һәгиги ибадәт, Онун мүгәддәс адыны уҹалтмаг вә әзәли нијјәтини дәстәкләмәк наминә истифадә едән бәндәләрини бол-бол хејир-дуаландырыр. Јеһова истәмир ки, биз Она горху вә мәҹбуријјәтдән ирәли ҝәләрәк ибадәт едәк. Әксинә, О, саф мәһәббәт вә дәрин миннәтдарлыг һиссиндән ирәли ҝәләрәк едилән ибадәтдән разы галыр.\nМәсәлән, исраиллиләр Сина сәһрасында оланда Јеһова онлара ибадәт јери тикмәји тапшырыб демишди: «Өз араныздан Рәббә бир ианә топлајын. Гој көнлү истәјән һәр кәс Рәббә белә ианә ҝәтирсин» (Чых. 35:5). Һәр бир исраилли ҝүҹү чатан гәдәр көнүллү ианә едә биләрди. Нә вә нә гәдәр ианә етмәләриндән асылы олмајараг, бу ианәләр Аллаһын бујурдуғу ишдә лајигли шәкилдә истифадә едиләҹәкди. Бәс халг бу чағырыша неҹә јанашды?\n«Үрәјинә тохунан вә көнлү истәјән һәр адам» истәдији гәдәр ианә етди. Кишиләр вә гадынлар Јеһованын бујурдуғу иш үчүн көнүллү олараг санҹаглар, сырғалар, үзүкләр, гызыл, ҝүмүш, тунҹ, бәнөвшәји, түнд гырмызы вә ал рәнҝли иплик, инҹә кәтан, кечи јуну, гырмызы бојанмыш гоч дәриләри, суити дәриләри, әбришим ағаҹы, даш-гаш, балзам вә зејтун јағы ҝәтирдиләр. Нәтиҹәдә, «бүтүн иши ҝөрмәк үчүн хаммал лазыми мигдардан артыг иди» (Чых. 35:21—24, 27—29; 36:7).\nЈеһованы даһа чох мәмнун едән ҝәтирилән ианәләр јох, тәмиз ибадәти дәстәкләјәнләрдә ҝөрдүјү әһвал-руһијјәдир. Бу инсанлар өз вахтларыны вә гүввәләрини дә әсирҝәмирдиләр. Мүгәддәс Китабда дејилир ки, «үрәји һикмәтлә долу бүтүн гадынлар өз әлләри илә [әјирирди]». Бәли, «бу иши үрәкдән ҝөрмәк истәјән баҹарыглы гадынлар кечи јуну [әјирирдиләр]». Үстәлик, Јеһова Бесалелә «һикмәт, дәрракә, билик вә һәр ҹүр [мәһарәт]» вермишди. Доғрудан да, Аллаһ Бесалеллә Оһолиава тапшырылмыш бүтүн ишләри ҝөрмәләри үчүн лазыми габилијјәт вермишди (Чых. 35:25, 26, 30—35).\nЈеһова исраиллиләри ианә вермәјә тәшвиг едәндә там әмин иди ки, «көнлү истәјән һәр кәс» һәгиги ибадәти дәстәкләјәҹәк. О да онлары Өз һимајәси алтында шад-хүррәм јашадаҹаг. Бунунла Јеһова ҝөстәрир ки, О, хидмәтчиләринин әлиачыглығыны гијмәтләндирир вә онлар Онун ирадәсини јеринә јетирәркән һеч нәјә мөһтаҹ галмајаҹаглар (Мәз. 34:9). Јеһова сәнин дә Она хидмәтдә ҝөстәрдијин сәхавәтлилији мүтләг хејир-дуаландыраҹаг.\nО, «јолу» билирди\nГулаг асын вә дәрк един\nҜөр фикрини дәјишмәлисән?\nСону бирҝә гаршылајаг\nСәнә вериләни гијмәтләндирирсән?\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Декабр 2014\nҜӨЗӘТЧИ ГҮЛЛӘСИ (ТӘЛИМ НӘШРИ) Декабр 2014


Q=17	C=2	SS=0	LS=8	PS=5	DC=0	LC=0	SD=0	BS=0	G0=35	G1=27	G2=13	DLID=az_RU	BODY=Һизгијал 27 | Онлајн Мүгәддәс Китаб | Јени дүнја тәрҹүмәси\nСурун батмыш ҝәмиләри үчүн мәрсијә (1—36)\n27 Мәнә Јеһованын сөзү назил олду: 2 «Сур үчүн ағы дејиб+ 3 она белә сөјлә:“Сән, еј дәнизин дарвазаларында јурд салан,Адаларын сакинләри илә тиҹарәт едән шәһәр!Күлли-Ихтијар Јеһованын сәнә сөзү будур: “Еј Сур, дејирсән “мән ејибсиз ҝөзәләм”.+ 4 Сәнин әразиләрин дәнизин көксүндәдир.Усталар ҝөзәллијини камиллијә чатдырыблар. 5 Тахталарыны Сәнирин+ ағаҹындан,Дор ағаҹыны Ливанда битән сидрдән дүзәлдибләр. 6 Аварларын Башанын палыдларындан,Бурнун Киттим+ адаларындан ҝәтирилмиш фил сүмүјү илә нахышланмыш сәрв ағаҹындандыр. 7 Јелкәнин Мисирин ал-әлван кәтанындандыр.Ҝөјәртәнин үстүнә чәкилмиш өртүк Әлиша+ адасынын мави иплијиндән, бәнөвшәји јунундан тохунуб. 8 Аварчыларын Сидондан, Арваддан+ иди. Дәнизчиләрин өз пешәкар адамларын иди, еј Сур.+ 9 Гајыгларындакы дәлмә-дешикләри тутанлар Ҝебалын+ сәриштәли усталары иди.+ Дәниздәки бүтүн ҝәмиләр вә дәнизчиләр ҝәлиб сәндә тиҹарәт едирдиләр. 10 Фарс, Луд вә Пут+ әсҝәрләри ордунда хидмәт едирди. Онлар сәнин ичиндә галханларыны вә дәбилгәләрини асардылар, сәнә әзәмәт ҝәтирәрдиләр. 11 Ордундакы арвадиләр диварларынын үстүндә, бүтүн дивар бојунҹа дајанардылар,Бүрҹләриндә әрәнләр дурарды. Онлар дәјирми галханларыны диварларын бојунҹа асардылар,Сәнин ҝөзәллијинә ҝөзәллик гатардылар. 12 Варын башындан ашдығындан Таршиш+ сәнинлә тиҹарәт едәрди.+ Малларынын әвәзиндә сәнә ҝүмүш, дәмир, галај вә гурғушун верәрдиләр.+ 13 Јавән, Тубал+, Мәшәг+ сәнинлә тиҹарәт едәрди, сәнә гуллар+, мис мәмулатлар вериб әвәзиндә мал аларды. 14 Түҹарма+ еви атлар, көһләнләр, гатырлар ҝәтириб мала дәјишәрди. 15 Дидан+ адамлары сәнинлә тиҹарәт едәрди. Бир чох адаларын сакинләри сәнин таҹирин иди. Онлар бәхшиш кими сәнә фил сүмүјү+, баһалы гара ағаҹ ҝәтирәрдиләр. 16 Мәһсулун бол олдуғундан Әдум сәнинлә тиҹарәт едәрди. Фирузә, бәнөвшәји јун, нахышлы әлван парчалар, әла нөв гумашлар, мәрҹанлар, јагутлар ҝәтириб әвәзиндә мал алардылар. 17 Јәһуда вә Исраил сәнинлә тиҹарәт едәрди, сәндән алдыглары малын әвәзиндә сәнә Миннит+ буғдасы, ҝөзәл, дадлы немәтләр, бал+, јағ, балзам+ верәрдиләр.+ 18 Мәһсулун бол олдуғундан, вар-дөвләтин башындан ашдығындан Дәмәшг+ сәнинлә тиҹарәт едәрди, әвәзиндә сәнә Һәлбун шәрабы, Заһар јуну верәрди. 19 Узаллы Јавән вә Вәдан дөјмә дәмир, дарчын*, әтирли гамыш вериб сәндән мал аларды. 20 Дидан+ јәһәр үчүн гумаш вериб сәндән мал аларды. 21 Әрәбләр, Гәдар+ башчылары сәнин таҹирләрин иди, онлар сәнә гоч, гузу, кечи ҝәтирәрдиләр.+ 22 Сәба вә Рәһма+ таҹирләри сәнинлә тиҹарәт едәрди. Онлар сәнә ҹүрбәҹүр ҝөзәл әтријјатлар, гијмәтли даш-гашлар, гызыл ҝәтириб әвәзиндә сәндән мал алардылар.+ 23 Сәба+, Ашшур+, Гилмад таҹирләри, еләҹә дә Һарран+, Ганеһ вә Әдән+ сәнинлә тиҹарәт едәрди. 24 Онлар сәнин базарында ипләрлә мөһкәм сарылмыш ҝөзәл-ҝөзәл әлбисәләр, мави гумашдан бүрүнҹәкләр, әлван нахышлы парчалар вә ал-әлван халчалар сатардылар. 25 Таршиш ҝәмиләри+ карван-карван сәнә мал дашыјарды.Беләҹә, сән ачыг дәнизин бағрында долуб-дашдын*. 26 Аварчыларын сәни ачыг дәнизләрә апардылар,Шәрг күләји сәни дәнизин бағрында парчалады. 27 Сән мәһв олдуғун ҝүн сәрвәтин,Вар-дөвләтин, малларын, ҝәмичиләрин, дәнизчиләрин, дәлмә-дешикләрини тутанлар,Таҹирләрин+, дөјүшчүләрин+,Ичиндәки һәр кәс ачыг дәнизин бағрына гәрг олаҹаг.+ 28 Ҝәмичиләринин фәрјады саһилләри титрәдәҹәк. 29 Бүтүн аварчылар, дәнизчиләр,Ҝәмичиләр ҝәмиләриндән дүшүб гуруда дајанаҹаглар. 30 Онлар налә чәкиб сәнә ҝөрә зүлүм-зүлүм ағлајаҹаглар,+Башларына торпаг төкәҹәк, күл ичиндә гыврылаҹаглар. 31 Башларыны кечәл едәҹәк, чула бүрүнәҹәк,Һөнкүртү чәкиб сәни аҹы-аҹы ағлајаҹаглар. 32 Сәнин үчүн јас тутаркән ағы дејиб мәрсијә охујаҹаглар: “Инди дәниздә сүкунәт ичиндә ујујан Сурун+ башына ҝәлән кимин башына ҝәлиб? 33 Малларын дәниздән ҝәләндә хејли адамы дојдурардын.+ Сәнин бөјүк вар-дөвләтин, малларын јер үзүнүн падшаһларыны варландырарды.+ 34 Инди исә дәниздә, дәрин сулар гојнунда парчаланмысан.+Бүтүн малларын, адамларын сәнинлә бирликдә суја гәрг олуб.+ 35 Адаларын сакинләри ҝөзләрини бәрәлдиб сәнә бахаҹаг,+Падшаһлары дәһшәтдән титрәјәҹәк,+ һамысынын рәнҝи гачаҹаг. 36 Халгларын таҹирләри башына ҝәләнләри ҝөрүб фит чалаҹаг. Ахырын бирдән ҝәләҹәк, өзү дә јаман ҝәләҹәк,Һәмишәлик мәһв олаҹагсан”».+\n^ Диҝәр вариант: долу, шөһрәтли идин.


Q=13	C=4	SS=4	LS=4	PS=4	DC=0	LC=0	SD=0	BS=1	G0=42	G1=24	G2=7	DLID=az_RU	BODY=Јәһја 20 | Онлајн Мүгәддәс Китаб | Јени дүнја тәрҹүмәси\nСәрдабә бошдур! (1—10)\nИса Мәҹдәлли Мәрјәмә ҝөрүнүр (11—18)\nИса шаҝирдләринә ҝөрүнүр (19—23)\nТомас шүбһә едир, сонра инаныр (24—29)\nБу тумарын мәгсәди (30, 31)\n20 Һәфтәнин илк ҝүнү* сәһәр тездән, һәлә һава ачылмамыш Мәҹдәлли Мәрјәм сәрдабәјә ҝәлди+ вә ҝөрдү ки, сәрдабәнин ағзындакы даш гыраға чәкилиб.+ 2 О гачыб Шимон Бутрусун вә Исанын севдији о бири шаҝирдин+ јанына ҝәлди вә деди: «Ағаны сәрдабәдән+ ҝөтүрүбләр, билмирик апарыб һара гојублар». 3 Онда Бутрус вә о бири шаҝирд сәрдабәјә јолландылар. 4 Онларын икиси дә гачырдылар, амма о бири шаҝирд Бутрусдан бәрк гачырды вә сәрдабәјә биринҹи чатды. 5 О, ичәри бојланыб јердәки кәтан парчаны ҝөрдү,+ лакин ичәри ҝирмәди. 6 Шимон Бутрус да ҝәлиб чатды вә сәрдабәјә ҝирди. О да јердәки парчаны 7 вә Исанын башыны өртән дәсмалы ҝөрдү. Дәсмал кәтан парчадан ајры бир јердә бүрмәләниб галмышды. 8 Онда сәрдабәјә биринҹи чатмыш о бири шаҝирд дә ичәри ҝирди. О, бунлары ҝөрдү вә инанды. 9 Онлар Мүгәддәс Јазыларда онун дириләҹәји һагда дејилмиш сөзү һәлә дәрк етмәмишдиләр.+ 10 Беләҹә, шаҝирдләр евләринә гајытдылар. 11 Мәрјәм исә сәрдабәнин јанында дуруб ағлајырды. О ағлаја-ағлаја ичәријә бојланды 12 вә ағ либаслы ики мәләк ҝөрдү.+ Мәләкләрдән бири Исанын ҹәсәдинин гојулдуғу јерин баш тәрәфиндә, о бириси ајаг тәрәфиндә отурмушду. 13 Онлар Мәрјәмә дедиләр: «Нијә ағлајырсан?» О ҹаваб верди: «Ағамы апарыблар, билмирәм һара гојублар». 14 О, буну дејәндән сонра чөнүб ҝөрдү ки, Иса архада дуруб. Лакин Мәрјәм баша дүшмәди ки, бу, Исадыр.+ 15 Иса она деди: «Баҹым, нијә ағлајырсан? Кими ахтарырсан?» Мәрјәм елә билирди ки, бу, бағбандыр. Она ҝөрә дә деди: «Аға, әҝәр ону сән апармысанса, де һара гојмусан, мән ҝедим ону ҝөтүрүм». 16 Иса она деди: «Мәрјәм!» О чөнүб ибраниҹә: «Раббуни!» — деди. (Раббуни «устад» демәкдир.) 17 Иса она деди: «Тутма мәни. Мән ки һәлә Атамын јанына галхмырам. Гардашларымын јанына ҝет+ вә онлара де: “Мән өз Атамын+ вә сизин Атанызын, өз Аллаһымын+ вә сизин Аллаһынызын јанына ҝедирәм”». 18 Мәҹдәлли Мәрјәм ҝәлиб шаҝирдләрә деди: «Мән Ағаны ҝөрдүм!» О, Исанын дедикләрини онлара чатдырды.+ 19 Һәмин ҝүн һәфтәнин илк ҝүнү иди. Ахшамүстү шаҝирдләр бир јердә отурмушдулар вә јәһудиләрин горхусундан гапылары килитләмишдиләр. Гәфилдән Иса ҝәлиб ортада дурду вә онлары саламлады: «Сизә салам олсун!»+ 20 Сонра Иса әлләрини вә бөјрүнү онлара ҝөстәрди.+ Шаҝирдләр Ағаны ҝөрәндә чох севиндиләр.+ 21 Иса онлара деди: «Сизә салам олсун!+ Атам мәни дүнјаја ҝөндәрдији кими,+ мән дә сизи дүнјаја ҝөндәрирәм».+ 22 Сонра Иса онларын үзәринә үфүрүб деди: «Мүгәддәс руһу алын.+ 23 Кимин ҝүнаһларыны бағышласаныз, онлар бағышланаҹаг, кимин ҝүнаһларыны бағышламасаныз, онлар бағышланмајаҹаг». 24 Иса ҝәләндә он ики һәваридән бири олан Әкиз ләгәбли Томас+ онларла дејилди. 25 О бири шаҝирдләр она: «Биз Ағаны ҝөрдүк!» — дејәндә Томас ҹаваб верди: «Әҝәр онун әлләриндә мых изләрини ҝөрмәсәм, бу јаралара бармағымла тохунмасам, әлими онун бөјрүнә гојмасам,+ өмрүмдә инанмарам». 26 Бу һадисәдән сәккиз ҝүн сонра шаҝирдләр јенә бир јердә јығышмышдылар, Томас да онларла иди. Гапылар бағлы олса да, Иса ҝәлди, отағын ортасында дуруб деди: «Сизә салам олсун!»+ 27 Сонра үзүнү Томаса тутуб деди: «Бармағыны бура гој вә әлләримә бах. Әлини узат, бөјрүмә гој вә даһа шүбһә етмә, инан!» 28 Томас она ҹаваб верди: «Ағам, аллаһым!*» 29 Иса она деди: «Мәни ҝөрдүјүн үчүн инандын? Ҝөрмәјиб иман едәнләр нә хошбәхтдирләр!» 30 Әлбәттә, Иса шаҝирдләринин ҝөзү габағында чохлу башга мөҹүзәләр дә ҝөстәрди. Лакин онлар һаггында бу тумарда јазылмајыб.+ 31 Бунлар исә она ҝөрә јазылыб ки, сиз Исанын Аллаһын Оғлу Мәсиһ олдуғуна инанасыныз вә иман сајәсиндә, онун ады васитәсилә һәјата говушасыныз.+\n^ Јахуд базар ҝүнү. Јәһудиләрдә һәфтә базар ҝүнүндән башлајырды.\n^ Јәни Аллаһын елчиси.


Q=4	C=4	SS=4	LS=0	PS=0	DC=0	LC=0	SD=0	BS=0	G0=16	G1=9	G2=2	DLID=az_RU	BODY=Каш өлүм олмајајды...\n«Ағлама әзизим... Аллаһ белә мәсләһәт билиб».\nБу сөзләри Сәкинә * адлы гадына демишдиләр. О, машын гәзасында һәлак олан атасынын дәфн мәрасиминдә иди.\nБу сөзләри она аиләви досту демишди. Сәкинә атасыны чох истәјирди. Һәмин адам буну тәсәлли мәгсәдилә десә дә, әслиндә, Сәкинәнин јарасына дуз сәпмишди. «Онун өлүмү һеч дә мәсләһәтли дејилди», — дејә о елә һеј тәкрарлајырды. Илләр сонра Сәкинә бу бәдбәхт һадисәни бир китабда гәләмә алмышды. Ҝөрүнүр, о, һәлә дә өзүнә ҝәлмәмишди.\nСәкинәнин һадисәсиндән ҝөрүндүјү кими, итки илә барышмаг үчүн вахт лазымдыр. Хүсусән дә, өлән инсан бизә јахын олубса. Мүгәддәс Китабда өлүм һаглы олараг «ахырынҹы дүшмән» адланыр (1 Коринфлиләрә 15:26). Өлүм чох вахт ҝөзләмәдијимиз ан һәјатымыза дахил олуб әзизимизи әлимиздән алыр. Һеч биримиз онун вурдуғу зәрбәдән сығорталанмамышыг. Буна ҝөрә дә өлүмлә, онун фәсадлары илә үзләшәндә нәји неҹә едәҹәјимизи билмирик.\nЈәгин өзүнүзә нөвбәти суаллары вермисиниз: Јахыныны итирән инсанын өзүнә ҝәлмәси үчүн нә гәдәр вахт лазымдыр? Иткијә неҹә дөзмәк олар? Јаслы инсана неҹә тәсәлли вермәк олар? Өлән әзизләримизи бир дә нә вахтса ҝөрәҹәјик?\n^ абз. 4 Ад шәртидир.


Q=15	C=5	SS=5	LS=5	PS=10	DC=0	LC=0	SD=0	BS=2	G0=14	G1=6	G2=4	DLID=az_RU	BODY=Һушә 1 | Онлајн Мүгәддәс Китаб | Јени дүнја тәрҹүмәси\nҺушәнин арвады вә ушаглары (1—9)\nЈизраил (4), Ләрәһимә (6), Ләүммәт (9)\nБәрпа вә бирлик үмиди (10, 11)\n1 Јәһуда падшаһлары+ Үзијјә+, Јутәм+, Әһәз+, Һизгијјә+ вә Исраил падшаһы Јуәш+ оғлу Әрубамын+ дөврүндә Биири оғлу Һушәјә* Јеһованын сөзү назил олду. 2 Јеһова Һушә васитәсилә сөзүнү билдирди. Јеһова сөзүнә белә башлады: «Ҝет өзүнә бир арвад ал. О, зинакар олаҹаг вә сәнә биҹ өвладлар доғаҹаг. Чүнки өлкә ҹамааты Јеһоваја+ хәјанәт етмәклә зинакарлыг едир». 3 Һушә ҝедиб Диблајимин гызы Ҝүмәрлә евләнди. О һамилә галыб она бир оғул доғду. 4 Јеһова Һушәјә деди: «Онун адыны Јизраил* гој, чүнки Мән тезликлә Јизраилдә төкдүјү гана ҝөрә Јәһу+ еви илә һагг-һесаб чәкәҹәјәм вә Исраил евинин тахт-таҹына сон гојаҹағам.+ 5 О ҝүн Јизраил дәрәсиндә Исраилин каманыны гыраҹағам». 6 Ҝүмәр јенә һамилә галды вә бир гыз доғду. Онда Аллаһ Һушәјә деди: «Гызын адыны Ләрәһимә* гој, чүнки Мән даһа Исраил евинә мәрһәмәт ҝөстәрмәјәҹәјәм.+ Онлары сүрҝүн едәҹәјәм.+ 7 Јәһуда+ евинә исә мәрһәмәт ҝөстәрәҹәјәм. Онлары ох-каман, гылынҹ, мүһарибә, ат вә атлыларын ҝүҹү илә јох,+ онларын Аллаһы Јеһованын ҝүҹү илә хилас едәҹәјәм».+ 8 Ҝүмәр Ләрәһимәни дөшдән ајырандан сонра јенә һамилә галыб бир оғлан доғду. 9 Аллаһ деди: «Онун адыны Ләүммәт* гој, чүнки сиз халгым дејилсиниз, Мән дә сизин Аллаһыныз олмајаҹағам. 10 Исраил оғуллары өлчүјә, саја-һесаба ҝәлмәјән дәниз гуму кими олаҹаг.+ Һарада ки онлара “халгым дејилсиниз”+ дејилмишди, орада онлара “вар олан Аллаһын оғуллары” дејиләҹәк.+ 11 Јәһуда вә Исраил ҹамааты бирләшиб ҹәм олаҹаг+ вә өзләринә ваһид бир башчы сечиб өлкәдән чыхаҹаглар. Чүнки Јизраил+ ҝүнү мөһтәшәм бир ҝүн олаҹаг.\n^ Һушә Јаһын хилас етдији, Јаһ хилас етди мәнасыны верән Һушијјә адынын гыса формасыдыр.\n^ Мәнасы: Аллаһ тохум сәпәҹәк.\n^ Мәнасы: мәрһәмәт ҝөрмәјән.\n^ Мәнасы: халгым олмајан.


Q=13	C=8	SS=6	LS=4	PS=6	DC=0	LC=0	SD=0	BS=0	G0=37	G1=28	G2=8	DLID=az_RU	BODY=ДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Конго Литва Маврики креолу Македонија Малта Мјанма Ниас Нидерланд Норвеч Самоа Сејшел креолу Соломон Адалары пиҹини Таити Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара батак (тоба) бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд исоко испан италјан каннада каонде каталан кечуа (Анкаш) кечуа (Боливија) кикамба киконго кикујју кимбунду кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ мајја маҹар монгол науатл (Шимали Пуебла) ндебеле ндебеле (Зимбабве) ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тив тигре ток-писин тохолабал тсонга тумбука түрк умбунду фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон һинд әрәб\nДавуд пејғәмбәрлә Ҹалутун һадисәси һәгигәтән баш вериб, јохса бу, ел арасында ҝәзән рәвајәтдир? Әввәлки мәгаләни охујанда сиздә бу суал јарандыса, ашағыдакы үч суала диггәт јетирин.\n1 | Боју үч метрә јахын инсан ола биләр?\nМүгәддәс Китабда дејилир ки, Ҹалут адлы пәһләванын боју «алты гулаҹ бир гарыш» иди (1 Ишмуил 17:4). Бир гулаҹ 44,5 сантиметр, бир гарыш исә 22,2 сантиметрдир. Алты гулаҹ бир гарыш 2,9 метрә бәрабәрдир. Бәзиләри иддиа едир ки, Ҹалутун боју бу һүндүрлүкдә ола билмәзди. Анҹаг бир шејин үзәриндә дүшүнүн: мүасир дөврдә јашамыш ән һүндүр инсанын боју 2,7 метрдән чох олуб. Бәс онда нијә Ҹалутун боју бу инсанын бојундан тәхминән 15 сантиметр һүндүр ола билмәсин? Ҹалут Рәфа гәбиләсиндән иди. Бу гәбиләдән олан инсанлар бојларынын һүндүрлүјүнә ҝөрә чох фәргләнирдиләр. Б.е.ә 13-ҹү әсрә аид Мисир сәнәдиндә гејд олунур ки, Кәнан дијарындан олан ҹәнҝавәрләрин боју 2,4 метр иди. Буна ҝөрә дә Ҹалутун бојунун белә һүндүр олмасы гејри-ади олса да, мүмкүнсүз дејилди.\n2 | Давуд пејғәмбәр һәгигәтән јашајыб?\nАлимләр бир заманлар Давуд пејғәмбәрин инсанларын ујдурдуғу әфсанәви гәһрәман олдуғуну исбат етмәјә чалышырдылар. Анҹаг бу, онларда алынмады. Археологлар үзәриндә «Давудун еви» јазылмыш гәдим китабә тапыблар. Бундан әлавә, Иса Мәсиһ Давуд пејғәмбәр һагда әфсанәви гәһрәман кими јох, кечмишдә јер үзүндә јашамыш бир инсан кими данышмышды (Мәтта 12:3; 22:43—45). Иса пејғәмбәрин вәд олунмуш Мәсиһ олдуғуну хырдалығына кими јазылмыш ики нәсил шәҹәрәси сүбут едир. Бу нәсил шәҹәрәләри онун Давуд пејғәмбәрин нәслиндән ҝәлдијини ҝөстәрир (Мәтта 1:6—16; Лука 3:23—31). Бәли шүбһә јохдур ки, Давуд пејғәмбәр һәгигәтән дә мөвҹуд олуб.\n3 | Бу һадисәләр реал ҹоғрафи мәканда баш вериб?\nМүгәддәс Китабда јазылыб ки, дөјүш Илаһ дәрәсиндә баш тутмушду. Бундан әлавә, орада дөјүшүн дәрәнин һансы һиссәсиндә ҝетдији дәгиг јазылыб. Орада дејилир ки, филиштлиләр дәрәнин бир тәрәфиндәки дағын јамаҹында — Сого вә Әзга арасында ордуҝаһ гурмушдулар. Исраиллиләр исә дәрәнин о бири тәрәфиндә јерләшән дағын јамаҹында гәрарлашмышдылар. Бәс јер үзүндә һәгигәтән дә белә әразиләр олуб?\nҜәлин бу јахынларда һәмин әразијә сәјаһәт едән бир нәфәрин сөзләринә диггәт јетирәк: «Бәләдчимиз бизи Илаһ дәрәсинә апарды. Биз бир ҹығырла дағын тәпәсинә галхдыг. Орадан бүтүн дәрә ҝөрсәнирди. Дәрәни сејр едәркән диндар олмајан бәләдчимиз бизә Мүгәддәс Китабдан 1 Ишмуил 17:1—13 ајәләрини охуду вә әли илә дәрәнин о бири тәрәфини ҝөстәрәрәк деди: “Дәрәнин сол тәрәфиндә Сого харабалыглары, сағ тәрәфиндә исә Әзга харабалыглары јерләшир. Филиштлиләр бу ики шәһәрин арасында, гаршынызда олан дағын јамаҹында ордуҝаһ гурмушдулар. Бизим инди дурдуғумуз јер исә исраиллиләрин ордуҝаһ гурдуғу јердир”. Онда мән Давуд пејғәмбәрлә Талут падшаһын мәним дурдуғум јердә дурдугларыны тәсәввүрүмә ҝәтирдим. Сонра биз ашағы ендик. Дәрәдә дашларла долу гурумуш архы кечдик. Өзүмдән ихтијарсыз Давуд пејғәмбәрин әјилиб бурадан неҹә беш һамар даш ҝөтүрдүјүнү тәсәввүр етдим. О, бу дашларын бири илә Ҹалуту өлдүрмүшдү». Диҝәр инсанлар кими, бу сәјаһәтчи дә Мүгәддәс Китабын дәгиглијинә мәәттәл галмышды.\nБу тарихи һадисәнин һәгигәтән баш вердијинә шүбһә етмәјә һеч бир әсас јохдур. Чүнки бу әһвалатда ады чәкилән јер вә инсан адлары ујдурма дејил. Ән әсасы исә, бу һадисәләр һеч вахт јалан данышмајан Аллаһын Кәламында јазылыб (Титуса 1:2; 2 Тимутијә 3:16).


Q=8	C=6	SS=6	LS=0	PS=0	DC=1	LC=0	SD=0	BS=4	G0=112	G1=97	G2=50	DLID=az_RU	BODY=Иса чох сајда инсаны бир нечә нәфәрин васитәсилә бәсләјир | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Литва Малта Мексика жест дили Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар варај венда волајта га газах гуарани гуахиро гырғыз дхолуо еве ермәни естон ефик зулу ибо иврит илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кореја коса куангали куанјама латыш малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Сонра [Иса] чөрәкләри бөлүб шаҝирдләринә верди, шаҝирдләр дә онлары ҹамаата пајладылар» (МАТ. 14:19).\nИса издиһамы дојураркән һансы нүмунәни тәсис етди?\nИса Јерусәлимдәки һәвариләрдән вә ағсаггаллардан неҹә истифадә едирди?\nМәсиһ руһани гида пајламаг үчүн каналы нә вахт тәшкил етди?\n1-3. Бејтсајда јахынлығында Исанын бөјүк издиһамы неҹә дојурдуғуну тәсвир ет. (Мәгаләнин әввәлиндәки шәклә бах.)\nБЕЛӘ бир сәһнәни тәсәввүр едәк. (Матта 14:14—21 ајәләрини оху.) Ерамызын 32-ҹи илинин Пасха бајрамына аз галыб. Гадынлары вә ушаглары һесабламасаг, тәхминән 5000 нәфәр Галилеја ҝөлүнүн шимал саһилиндәки Бејтсајда кәнди јахынлығында јерләшән бијабан әразидә Исаны вә шаҝирдләрини гаршылајыр.\n2 Издиһамы ҝөрдүкдә Исанын онлара јазығы ҝәлир, араларындакы хәстәләри сағалдыр вә ҹамаата Аллаһын Падшаһлығы һаггында бир чох шејләр өјрәдир. Ахшам дүшәндә шаҝирдләри Исаја дејирләр ки, јахынлыгдакы кәндләрә ҝедиб өзләринә јемәјә бир шеј алмалары үчүн халгы бурахсын. «Сиз онлара јемәк верин», — дејә Иса ҹаваб верир. Ола билсин, онун сөзләри шаҝирдләрини чаш-баш гојур, ахы онларын әлиндә вур-тут беш чөрәк, икиҹә дәнә дә балаҹа балыг вар.\n3 Мәрһәмәт һиссиндән ирәли ҝәләрәк Иса бир мөҹүзә ҝөстәрир. Бу мөҹүзә Мүждәләрин дөрдүндә дә гејдә алынан јеҝанә мөҹүзәдир (Марк 6:35—44; Лука 9:10—17; Јәһ. 6:1—13). Иса шаҝирдләринә тапшырыр ки, ҹамааты дәстәләрә бөлүб әлли-әлли, јүз-јүз отун үстүндә әјләшдирсинләр. Бәрәкәт диләдикдән сонра о, чөрәји вә балығы бөлдү. Сонра бөлдүјү јемәји бирбаша ҹамаата өтүрмәк әвәзинә, «шаҝирдләринә верди, шаҝирдләр дә онлары ҹамаата пајладылар». Һејрәтамиздир, јемәк јетди дә, һәлә артыг да галды! Бир анлыг дүшүнүн: Иса ҹәми бир нечә нәфәрин — шаҝирдләринин васитәсилә минләрлә инсаны дојурду *.\n4. а) Исаны даһа чох шаҝирдләринин һансы гида илә тәмин олунмасы марагландырырды вә нәјә ҝөрә? б) Бу вә нөвбәти мәгаләдә нәләри мүзакирә едәҹәјик?\n4 Исаны даһа чох шаҝирдләринин руһани гида илә тәмин олунмасы марагландырырды. О билирди ки, Аллаһын Кәламында олан һәгигәтләрә әсасланан руһани гида әбәди һәјата апарыр (Јәһ. 6:26, 27; 17:3). Иса шәфгәт һиссиндән ирәли ҝәләрәк издиһамы чөрәк вә балыгла дојурдуғу кими, давамчыларына тәлим вермәк үчүн дә саатларла вахт сәрф едирди (Марк 6:34). Анҹаг о, јер үзүндә гыса мүддәт олаҹағыны вә ҝөјә гајыдаҹағыны билирди (Мат. 16:21; Јәһ. 14:12). Бәс Иса ҝөјләрдән јердәки давамчыларыны руһани гида илә неҹә тәмин едәҹәкди? О, ејни ҹүр давранаҹагды: чох сајда инсаны бир нечә нәфәрин васитәсилә гидаландыраҹагды. Ҝөрәсән, бу бир нечә нәфәр кимләр олаҹагды? Ҝәлин ҝөрәк Иса биринҹи әсрдәки чохсајлы мәсһ олунмуш давамчыларыны гидаландырмаг үчүн бир нечә нәфәрдән неҹә истифадә етмишди. Нөвбәти мәгаләдә исә һәр биримиз үчүн олдугҹа ваҹиб бир суалы нәзәрдән кечирәҹәјик: Мәсиһин бу ҝүн бизи гида илә тәмин етмәк үчүн истифадә етдији бир нечә нәфәри неҹә мүәјјән едә биләрик?\nЧох сајда инсан бир нечә нәфәрин васитәсилә бәсләнир (4-ҹү абзаса бах)\nИСА БИР НЕЧӘ НӘФӘР СЕЧИР\n5, 6. а) Өлүмүндән сонра шаҝирдләринин руһани ҹәһәтдән гидаланмасы үчүн Иса һансы ваҹиб гәрары гәбул етди? б) Иса һәвариләрини ҝәләҹәкдә үзәрләринә дүшәҹәк әсас вәзифәјә неҹә һазырлајырды?\n5 Мәсулијјәтли аилә башчысы елә тәдбир ҝөрүр ки, һәтта онун өлүмүндән сонра да аиләси тәмин едилсин. Ејнилә, мәсиһчи јығынҹағынын Башы олаҹаг Иса да тәдбир ҝөрдү ки, өлүмүндән сонра онун давамчылары руһани ҹәһәтдән тәмин едилсин (Ефес. 1:22). Мәсәлән, өлүмүндән тәхминән ики ил әввәл Иса ваҹиб гәрар гәбул етди. О, илк бир нечә нәфәри сечди ки, сонрадан онларын васитәсилә бир чохларыны гида илә тәмин етсин. Ҝәлин ҝөрәк бу неҹә баш верди.\n6 Бүтүн ҝеҹәни дуа етдикдән сонра Иса шаҝирдләринин һамысыны топлады вә араларындан 12 нәфәри һәвари сечди (Лука 6:12—16). Нөвбәти ики ил әрзиндә Иса бу 12 нәфәрә хүсусилә јахын олду, онлары һәм сөзләри, һәм дә әмәлләрилә өјрәтди. О билирди ки, шаҝирдләринин өјрәнмәли олдуғу чох шеј вар; елә буна ҝөрә дә онлар һәлә дә шаҝирд адланырдылар (Мат. 11:1; 20:17). Иса онлара дәјәрли мәсләһәтләр вермиш вә онлары хидмәтә һәртәрәфли һазырламышды (Мат. 10:1—42; 20:20—23; Лука 8:1; 9:52—55). Чох еһтимал ки, о, һәвариләрини өзүнүн дирилиб ҝөјә галхмасындан сонра үзәрләринә дүшәҹәк әсас вәзифәјә дә һазырламышды.\n7. Иса һәвариләринин әсас вәзифәсинин нәдән ибарәт олаҹағыны неҹә ачыглады?\n7 Һәвариләрин үзәринә һансы вәзифә дүшәҹәкди? Ерамызын 33-ҹү илинин Әллинҹи ҝүн бајрамындан бир гәдәр әввәл ајдын олду ки, һәвариләр «нәзарәтчи вәзифәсини» иҹра едәҹәкләр (Һәв. иш. 1:20). Бәс онларын әсас вәзифәси нәдән ибарәт олаҹагды? Дириләндән сонра Иса һәвари Петерлә сөһбәтиндә бу әсас вәзифәни ачыглады. (Јәһја 21:1, 2, 15—17 ајәләрини оху.) О, диҝәр һәвариләрин јанында Петерә деди: «Гузуларымы бәслә». Иса бунунла ҝөстәрирди ки, чох сајда инсана руһани гида вермәк үчүн истифадә едәҹәји бир нечә нәфәрин сырасына һәвариләр дә дахил олаҹаг. Бу, Исанын өз гузуларынын гајғысына галмасынын неҹә дә ајдын вә тәсирли сүбутудур! *\nӘЛЛИНҸИ ҜҮН БАЈРАМЫНДАН ЕТИБАРӘН ЧОХ САЈДА ИНСАНЫН БӘСЛӘНМӘСИ\n8. Јени имана ҝәләнләр Әллинҹи ҝүн бајрамында Мәсиһин истифадә етдији каналы гәбул етдикләрини неҹә ҝөстәрдиләр?\n8 Дирилмиш Мәсиһ ерамызын 33-ҹү илинин Әллинҹи ҝүн бајрамындан етибарән, диҝәр мәсһ олунмуш шаҝирдләринә гида вермәк үчүн һәвариләрдән, бир канал кими, истифадә етмәјә башлады. (Һәвариләрин ишләри 2:41, 42 ајәләрини оху.) Бу канал һәмин ҝүн мәсһ олунан јәһудиләр вә прозелитләр тәрәфиндән ајдын гәбул едилди. Шүбһәсиз, онлар «һәвариләрдән һәвәслә тәлим алыр»дылар. Бир алимин сөзләринә ҝөрә, «һәвәслә» кими тәрҹүмә олунан јунан фели «мүәјјән бир јолда дөзүмлү вә мәгсәдјөнлү шәкилдә сәдагәтли олмаг» демәкдир. Јени имана ҝәләнләр руһани ҹәһәтдән аҹ идиләр вә руһани гиданы һарадан тапаҹагларыны јахшы билирдиләр. Онлар һәвариләрин Исанын сөзләрини вә ҝөрдүјү ишләри изаһ етмәләринә, еләҹә дә Мүгәддәс Јазыларын онунла бағлы олан һиссәләринә ајдынлыг ҝәтирмәләринә там етибар едирдиләр * (Һәв. иш. 2:22—36).\n9. Һәвариләр бүтүн диггәтләрини Исанын гузуларыны бәсләмәк мәсулијјәтләринә ҹәмләдикләрини неҹә ҝөстәрирдиләр?\n9 Һәвариләр бүтүн диггәтләрини Исанын гузуларыны бәсләмәк мәсулијјәтләринә ҹәмләмишдиләр. Мәсәлән, ҝәлин онларын јени јаранмыш јығынҹагда парчаланмаја сәбәб ола биләҹәк һәссас бир мәсәләни неҹә һәлл етдикләринә диггәт јетирәк. Нә гәдәр гәрибә олса да, проблем ади јемәк үстүндә јаранмышды. Ҝүндәлик јемәк пајлананда ибранидилли дул гадынлардан фәргли олараг, јунандилли дул гадынлара етинасызлыг ҝөстәрилирди. Һәвариләр бу һәссас мәсәләни неҹә һәлл етдиләр? «Он ики һәвари» нәзарәт етмәјә јарарлы олан једди нәфәри «бу зәрури ишә», јемәк пајламаг ишинә тәјин етди. Иса мөҹүзәви шәкилдә инсанлары дојуран заман, чох еһтимал ки, бу һәвариләрин әксәријјәти издиһама гида пајламаг ишиндә иштирак етмишди. Инди онлар диггәтләрини руһани гида вермәк ишинә ҹәмләмәјин даһа ваҹиб олдуғуну баша дүшүрдүләр. Беләҹә, онлар өзләрини «Аллаһын сөзүнү өјрәтмәк ишинә» һәср етмишдиләр (Һәв. иш. 6:1—6).\n10. Мәсиһ Јерусәлимдәки һәвариләрдән вә ағсаггаллардан неҹә истифадә едирди?\n10 Сағ галан һәвариләр ерамызын тәхминән 49-ҹу илиндән диҝәр јеткин ағсаггалларла бирҝә фәалијјәт ҝөстәрмәјә башладылар. (Һәвариләрин ишләри 15:1, 2 ајәләрини оху.) Јерусәлимдәки һәвариләр вә ағсаггаллар рәһбәрлик шурасынын үзвләри кими хидмәт едирдиләр. Јығынҹағын Башы олан Мәсиһ јарарлы кишиләрдән ибарәт олан бу балаҹа групдан тәлимлә бағлы мәсәләләри һәлл етмәк, Падшаһлыг һагда хош хәбәрин тәблиғинә вә тәлим вермәк ишинә нәзарәт етмәк үчүн истифадә едирди (Һәв. иш. 15:6—29; 21:17—19; Колос. 1:18).\n11, 12.а) Исанын биринҹи әсрдә јығынҹаглары руһани гида илә тәмин етмәк үчүн тәсис етдији гурулуша Јеһованын хејир-дуа вердијини нә ҝөстәрир? б) Мәсиһин руһани гида вермәк үчүн истифадә етдији каналын ајдын танындығы нәдән ҝөрүнүрдү?\n11 Исанын биринҹи әсрдә јығынҹаглары руһани гида илә тәмин етмәк үчүн тәсис етдији гурулуша Јеһова хејир-дуа верирдими? Әлбәттә, верирди. Буна неҹә әмин ола биләрик? «Һәвариләрин ишләри» китабында дејилир: «Онлар [һәвари Павел вә јол јолдашлары] шәһәрбәшәһәр ҝәзәрәк шаҝирдләрә Јерусәлимдәки һәвариләрин вә ағсаггалларын гәрарларыны чатдырыр, бу гәрарлара әмәл етмәји тапшырырдылар. Беләликлә, шаҝирдләрин иманы мөһкәмләнир вә јығынҹаглар ҝүнү-ҝүндән бөјүјүрдү» (Һәв. иш. 16:4, 5). Гејд едәк ки, бу јығынҹаглар Јерусәлимдәки рәһбәрлик шурасы илә сых әмәкдашлыг етмәјин сајәсиндә инкишаф едирди. Мәҝәр бу, Јеһованын Өз Оғлунун јығынҹаглары руһани гида илә тәмин етмәк тәдбирини дәстәкләдијинә дәлаләт етмир? Ҝәлин унутмајаг ки, руһани инкишаф јалныз Јеһованын хејир-дуасы сајәсиндә мүмкүндүр (Сүл. мәс. 10:22; 1 Кор. 3:6, 7).\n12 Бурадан ајдын ҝөрүнүр ки, Иса өз давамчыларыны гида илә тәмин едәркән тәсис етдији нүмунәјә әсасән давранды: о, чох сајда инсаны ҹәми бир нечә нәфәрин васитәсилә дојурду. Онун руһани гида вермәк үчүн истифадә етдији канал ајдын танынырды. Һәр шејдән әлавә, рәһбәрлик шурасынын илк үзвләри олан һәвариләри Аллаһын дәстәкләдији ҝөз габағында иди. «Халг арасында һәвариләрин әли илә чохлу әламәт вә мөҹүзә ҝөстәрилирди», — дејә Һәвариләрин ишләри 5:12 ајәсиндә гејд олунур *. Буна ҝөрә дә јени мәсиһчиләрин: «Мәсиһ өз гузуларыны кимләрин васитәсилә бәсләјир?» — суалыны вермәјә һеч бир сәбәбләри јох иди. Анҹаг биринҹи әсрин сонунда вәзијјәт дәјишди.\nБиринҹи әсрдә Исанын јығынҹағы кимин васитәсилә бәсләдији ҝөз габағында иди (12-ҹи абзаса бах)\nАЛАГ ОТЛАРЫНЫН ЧОХ, БУҒДАНЫН ИСӘ АЗ ОЛДУҒУ ДӨВР\n13, 14. а) Иса һүҹумларла бағлы һансы хәбәрдарлығы етмишди вә онун сөзләри нә вахт јеринә јетмәјә башлады? б) Һансы ики тәрәфдән һүҹумлар олаҹагды? (Гејдә бах.)\n13 Иса габагҹадан демишди ки, мәсиһчи јығынҹагларына һүҹумлар едиләҹәк. Јадыныздадырса, Иса буғда вә алаг отлары мәсәлиндә хәбәрдарлыг етмишди ки, тарлаја тәзәҹә сәпилмиш буғдаларын (мәсһ олунмуш мәсиһчиләр) арасына алаг отлары (сахта мәсиһчиләр) сәпиләҹәк. О демишди ки, һәр ики груп «бу дөврүн јекунунда» башлајаҹаг бичин дөврүнә гәдәр әл дәјмәдән бир јердә бөјүмәлидир (Мат. 13:24—30, 36—43). Чох кечмәди ки, Исанын сөзләри јеринә јетмәјә башлады *.\n14 Биринҹи әсрдә бәзиләри дөнүк чыхмышды, анҹаг Исанын садиг һәвариләри јалан тәлимләрин пис вә зәрәрли тәсиринин гаршысыны алырдылар (2 Салон. 2:3, 6, 7). Лакин ахырынҹы һәваринин өлүмүндән сонра дөнүклүк көк салды вә әсрләр боју давам едән инкишаф дөврүндә чичәкләнди. Бундан әлавә, бу вахт әрзиндә алаг отлары чохалды, буғда исә азалды. Руһани гиданы вермәк үчүн тәшкил олунмуш даими канал јох иди. Вәзијјәт әввәл-ахыр дәјишмәли иди. Бәс нә вахт?\nБИЧИН ВАХТЫ ГИДА ПАЈЛАЈАН КИМ ОЛАҸАГДЫ?\n15, 16. Мүгәддәс Китаб Тәдгигатчылары Аллаһын Кәламыны сәјлә арашдырмагла һансы нәтиҹәләри әлдә етдиләр вә һансы суал мејдана чыхыр?\n15 Бөјүмә дөврүнүн сонуна јахын Мүгәддәс Китаб һәгигәтләринә мараг ҝөстәрән инсанларын сајы ҝет-ҝедә артырды. Хатырлајаг ки, 1870-ҹи илләрдә һәгигәти ахтаран бир груп сәмими инсан алаг отларындан, јәни Христиан дүнјасынын килсәләринә вә тәригәтләринә аид олан сахта мәсиһчиләрдән ајрылараг Мүгәддәс Китабы арашдырмаг үчүн синифләр тәшкил етдиләр. Өзләрини Мүгәддәс Китабын Тәдгигатчылары адландыран һәмин инсанлар дуа едәрәк тәвазөкарлыгла вә зеһин ачыглығы илә Мүгәддәс Јазылары дәриндән арашдырмаға башладылар (Мат. 11:25).\n16 Мүгәддәс Китаб Тәдгигатчылары Аллаһын Кәламыны сәјлә арашдырмагла чохлу сәмәрәләр әлдә етдиләр. Бу садиг киши вә гадынлар јалан еһкамлары ифша едир, Мүгәддәс Китаба әсасланан әдәбијјатлар нәшр едиб дүнјанын дөрд бир јанына пајламагла руһани һәгигәтләри јајырдылар. Онларын ҝөрдүјү бу иш руһани һәгигәтләрә сусајан бир чох инсанларын үрәјинә јол тапыр вә Кәлама инандырырды. Буна ҝөрә дә ортаја мараглы бир суал чыхыр: Ҝөрәсән, Мүгәддәс Китаб Тәдгигатчылары Мәсиһин 1914-ҹү илә гәдәр өз гузуларыны бәсләмәк үчүн истифадә етдији канал иди? Хејр. Онлар һәлә инкишаф мәрһәләсини кечирдиләр вә руһани гида тәгдим едәҹәк канал һәлә ҝәләҹәкдә тәсис олунаҹагды. Алаг отлары синфинә аид олан сахта мәсиһчиләри буғда синфинә дахил олан һәгиги мәсиһчиләрдән ајырмаг вахты һәлә чатмамышды.\n17. 1914-ҹү илдән һансы ваҹиб һадисәләр ҹәрәјан етмәјә башлады?\n17 Әввәлки мәгаләдән өјрәндијимиз кими, бичин вахты 1914-ҹү илдән башлајыб. Елә һәмин ил бәзи ваҹиб һадисәләр ҹәрәјан етмәјә башлады. Иса падшаһ кими тахта әјләшди вә ахыр ҝүнләр башланды (Вәһј 11:15). 1914-ҹү илдән 1919-ҹу илин әввәлләринә гәдәр Иса руһани мәбәдин олдугҹа зәрури олан јохланылмасы вә тәмизләнмәси ишиндә Атасыны мүшајиәт етди * (Мал. 3:1—4). 1919-ҹу илдән исә буғдалары топламаг вахты башлады. Бәс Мәсиһин руһани гиданы вермәк үчүн канал тәшкил етмәјинин вахты ҝәлиб чатмышды? Бәли, елә әсил вахты иди!\n18. Иса нә тәјин едәҹәјини габагҹадан демишди вә ахыр ҝүнләр башладығы бир һалда, һансы ваҹиб суал ҹавабсыз галырды?\n18 Ахыр ҝүнләр һаггында пејғәмбәрлијиндә Иса демишди ки, «вахтлы-вахтында» руһани гида вермәк үчүн канал тәјин едәҹәк (Мат. 24:45—47). О һансы каналдан истифадә едәҹәкди? Иса биринҹи әсрдә етдији кими, јенә дә бир чох инсаны бир нечә нәфәрин васитәсилә гидаландыраҹагды. Ахыр ҝүнләр башладығы бир һалда, һәлә дә ваҹиб суал ҹавабсыз галырды: бу бир нечә нәфәр ким олаҹаг? Исанын пејғәмбәрлији илә бағлы бу вә диҝәр суаллар нөвбәти мәгаләдә мүзакирә олунаҹаг.\n^ абз. 3 Абзас 3:  Башга бир вахт, гадынлары вә ушаглары чыхмаг шәртилә, Иса мөҹүзәви шәкилдә 4000 нәфәри једирән заман о, јенә дә јемәји «шаҝирдләринә вермәјә башлады, онлар да ҹамаата пајладылар» (Мат. 15:32—38).\n^ абз. 7 Абзас 7:  Петерин дөврүндә бәсләнилмәли олан гузуларын һамысы ҝөјләр үмидинә малик иди.\n^ абз. 8 Абзас 8:  Јени имана ҝәләнләрин «һәвариләрдән һәвәслә тәлим [алмалары]» һәвариләрин мүнтәзәм олараг тәлим вердикләрини ҝөстәрир. Һәвариләрин өјрәтдикләри һал-һазырда Јунанҹа Мүгәддәс Јазыларын бир һиссәси олан илһамланмыш китабларда гәләмә алыныб.\n^ абз. 12 Абзас 12:  Әксәр һаллардан ҝөрүндүјү кими, мөҹүзәви шәкилдә руһун әнамыны алан тәкҹә һәвариләр дејилди. Бу әнам диҝәрләринә ја бирбаша, ја да һәвариләрин иштиракы илә верилирди (Һәв. иш. 8:14—18; 10:44, 45).\n^ абз. 13 Абзас 13:  Һәвари Павелин Һәвариләрин ишләри 20:29, 30 ајәләриндәки сөзләри ҝөстәрир ки, јығынҹаг ики тәрәфдән һүҹумлара мәруз галаҹагды. Биринҹиси, сахта мәсиһчиләр («алаг отлары») һәгиги мәсиһчиләрин «[арасына] ҝирәҹәк»ди. Икинҹиси, һәгиги мәсиһчиләрин арасындан бәзиләри дөнүк чыхараг «һәгигәти тәһриф [едәҹәкдиләр]».\n^ абз. 17 Абзас 17:  Бу журналын «Мән... һәмишә сизинләјәм» адлы мәгаләсинин 6-ҹы абзасына бах.


Q=8	C=6	SS=2	LS=0	PS=2	DC=4	LC=0	SD=0	BS=2	G0=33	G1=17	G2=8	DLID=az_RU	BODY=Иса пејғәмбәр фыртынаны рам едир | Иса пејғәмбәрин һәјаты\nИса пејғәмбәр фыртынаны рам едир\nМӘТТА 8:18, 23—27 МАРК 4:35—41 ЛУКА 8:22—25\nИса Пејғәмбәр Ҹәлилә Дәнизиндә Фыртынаны Рам Едир\nБу ҝүн Иса пејғәмбәр үчүн узун вә јоруҹу ҝүн олуб. Ахшам дүшәндә о, шаҝирдләринә дејир: «Ҝәлин [Кәфәрнаһумдан] о бири саһилә үзәк» (Марк 4:35).\nҸәлилә дәнизинин шәрг саһили ҝерасалыларын бөлҝәсидир. Ора һәмчинин Декапол кими дә таныныр. Бу бөлҝәнин шәһәрләри јунан мәдәнијјәтинин мәркәзи олса да, орада хејли јәһуди јашајыр.\nИса пејғәмбәрин Кәфәрнаһумдан чыхыб дәнизин о бири саһилинә кечмәси башгаларынын диггәтиндән јајынмыр. Диҝәр гајыглар да онларын ардынҹа үзмәјә башлајыр (Марк 4:36). Гаршы тәрәфдәки саһил елә дә узаг дејил. Чүнки Ҹәлилә дәнизи бөјүк дузсуз ҝөлдүр. Узунлуғу тәхминән 21 километр, ән енли јери исә 12 километрдир. Амма бу дәниз дајаз дејил.\nИса Мәсиһ камил инсан олса да, чох хидмәт етдији үчүн јорулуб. Онлар саһилдән бир гәдәр араландыгдан сонра о, гајығын арха һиссәсиндә узаныр вә башыны јастыға гојуб јатыр.\nҺәвариләрдән бир нечәси тәҹрүбәли дәнизчиләрдир. Лакин бу дәфә јол асан олмур. Ҹәлилә дәнизи дағларла әһатә олунуб вә дәнизин сәтһинин температуру чох вахт исти олур. Арабир дағларын сојуг һава күтләси дәнизин исти сәтһинә енәрәк дәниздә ҝөзләнилмәз ҝүҹлү фыртыналар јарадыр. Бу дәфә дә белә олур. Фыртына галхыр вә ҝүҹлү далғалар гајыға чырпылыр. Гајыға су долмаға башлајыр вә онлар үчүн бөјүк тәһлүкә јараныр (Лука 8:23). Амма бүтүн бунлар баш верән вахт Иса пејғәмбәр ширин јухудадыр.\nБу тәҹрүбәли дәнизчиләр вар ҝүҹләри илә гајығы идарә етмәјә чалышырлар. Әлбәттә, бу, онларын гаршылашдығы илк фыртына дејил. Амма бу сәфәр онларда һеч нә алынмыр. Онлар һәјатларынын тәһлүкәдә олдуғуну ҝөрәрәк: «Аға, батырыг, бизи хилас ет!» — дејә гышгырыб ону ојадырлар (Мәтта 8:25). Шаҝирдләр батаҹагларындан чох горхурлар.\nИса пејғәмбәр ојаныб һәвариләринә дејир: «Нијә горхдунуз, еј аз иманлылар?» (Мәтта 8:26). Пејғәмбәр күләјә вә дәнизә әмр едир: «Дајан! Сакит ол!» (Марк 4:39). Ҝүҹлү күләк јатыр вә дәниз сакитләшир. (Дәрин тәсир бағышлајан бу һадисәни гәләмә алан Маркла Лука исә илк әввәл Иса пејғәмбәрин мөҹүзәви сурәтдә фыртынаны рам етдијини вурғулајыр, сонра шаҝирдләринин иманларынын зәиф олдуғуну дејир.)\nҜөрдүкләринин шаҝирдләрә неҹә тәсир етдијини бир тәсәввүр един! Онлар елә индиҹә фыртыналы дәнизин там сакитләшдијинин шаһиди олдулар. Шаҝирдләрин ҹаныны ваһимә бүрүјүр. Онлар бир-биринә дејирләр: «Бу кимдир ки, һәтта күләк дә, дәниз дә она итаәт едир?» Беләҹә, онлар сағ-саламат дәнизин о бири саһилинә ҝәлиб чатырлар (Марк 4:41—5:1). Ола билсин, дәниздәки диҝәр гајыглар ҝеријә, дәнизин гәрб саһилинә гајыда билирләр.\nИса Мәсиһин тәбиәт гүввәләри үзәриндә һөкмү олдуғуну билмәк бизә неҹә дә хошдур! О, бүтүн диггәтини јер үзүнү идарә етмәјә ҹәмләјәндә бүтүн инсанлар горху билмәдән јашајаҹаг, чүнки һеч бир тәбии фәлакәт инсанлара хәтәр јетирмәјәҹәк!\nҸәлилә дәнизиндә фыртынанын гопмасына нә сәбәб олур?\nЧарәсиз галан шаҝирдләр нә едирләр?\nБу һадисә бизи нәјә әмин едир?